Киләһе йылдың 4 мартында Рәсәй Федерацияһы Президенты менән берлектә ҡала Советына ла депутаттар һайлау үтәсәк. Әле округтарға депутатлыҡҡа кандидаттарҙы теркәү башланды.\nДиплом алып ҡайттылар\n8 декабрҙә Өфөлә “Башҡортостан Республикаһы халыҡтарының милли мәҙәниәте” фестиваль-марафонының Гала-концерты үтте. Унда Баймаҡтың “Ирәндек” халыҡ бейеүҙәре ансамбле “Каруанһарай” бейеүе менән сығыш яһап, Башҡортостан Республикаһы Премьер-министрының Дипломы менән бүләкләнде.\n16 декабрҙә “Байыҡ” республика конкурсының Гала-концерты үтә. Баймаҡтан Илшат һәм Айбулат Ғүмәровтар – “Ҡаһым түрә”, ә Зөлфиә, Миләүшә, Фәйрүзә Абыҙгилдиналар “Беләҙегем” бейеүе менән сығыш яһарға саҡырыу алғандар.\nУҡыусылар һәм студенттар араһында наркотик һәм психотроплы матдәләрҙе ҡулланыуҙы билдәләүсе тест үткәреү башланды. Баймаҡ ауыл хужалығы техникумы, 105-се һөнәрселек училищеһы, ҡаланың 2-се мәктәбе уҡыусылары был һынауҙы уңышлы үтте. Профилактика эштәре дауам итә. Ошо көндәрҙә тағы ла 300 уҡыусы тест үтәсәк.\nЯңы 2012 йылды ҡаршыларға һанаулы ғына көндәр ҡалды. Быйыл ҡалала ғына түгел, ауылдарҙа ла боҙ ҡаласыҡтары, һырғалаҡтар төҙөләсәк. Шуға бәйле ауыл биләмәләре араһында конкурс иғлан ителгән. Иң-иңе тип ҡайһы ауылдың әкиәт майҙансығы билдәләнер икән?\nБаймаҡта яңы йылдың төп атрибуттарының береһе – шыршылар баҙары эшләй башланы. Уларҙы “Баймаҡ урманы” дәүләт унитар предприятиеһы менән берлектә эшҡыуар А.Бүребаев һатыуға сығара. Ҡупшыҡайҙарҙың хаҡы, ҙурлығына ҡарап, 140 һумдан башлана. Ошо көндәрҙә шыршылар балалар баҡсаларына, мәктәптәргә лә оҙатыласаҡ.\nВолейбол ярышы үтәсәк\n17 декабрҙә сәғәт 10-да физкультура-һауыҡтырыу комплексында Баймаҡ тәжрибә хужалығының элекке профком рәйесе, волейбол командаһы тренеры Ирек Ишназаровтың яҡты иҫтәлегенә волейбол буйынса район беренселеге үтәсәк.\n12 декабргә ҡарата йыл башынан Баймаҡ ҡалаһында һәм районында 989 сабый донъяға килгән. ЗАГС бүлеге начальнигы З.Я. Әминева белдереүенсә, быйыл балалар әҙерәк тыуған. Йыл аҙағына тиклем улар һаны 1000-гә тулырмы?\nАвтор: Һаҡмар | Ваҡыты: 11:25 Комментариев нет:\nЮғары күрһәткестәр менән\nРайондың агросәнәғәт комплексы тормошонда ҙур роль уйнаған һәм үҙенсәлекле тәжрибә үҙәге булып торған Ленин исемендәге АХК сираттағы ауыл хужалығы йылын юғары күрһәткестәр менән тамамлай. Башҡортостандың атҡаҙанған ауыл хужалығы хеҙмәткәре Ғ.Б. Сәлимов етәкләгән коллектив, баҫыу кампанияларын ойошҡанлы атҡарып сығып, мал ҡышлатыу миҙгеленә аяҡ баҫты.\nӘйтергә кәрәк, йыл предприятие өсөн насарҙан булманы. Производствоны оҫта ойоштороу, алдынғы технологияларҙы ҡулланыу, киләсәкте алдан ҡайғыртыу был юлы ла үҙ һөҙөмтәләрен бирҙе – хужалыҡ төп күрһәткестәрҙе үҫтереү буйынса йәнә лидер булып танылды.\nБюджетниктарҙың уртаса айлыҡ эш хаҡы 2012 йылда 15 процентҡа артасаҡ.\n– Башҡортостан Республикаһы бюджетына киләһе йылға эш хаҡын арттырыуға средстволар һалынған. Оптималләштереүҙе, бюджеттан тыш средстволарҙы йәлеп итеүҙе, үҙаллы эшләп алынған средстволарҙы иҫәптә тотҡанда, бюджет өлкәһендә эшләүсе хеҙмәткәрҙәрҙең эш хаҡын 15 процентҡа арттырып буласаҡ, – тип хәбәр итте Башҡортостан Республикаһының финанс министры Рузалия Хисмәтуллина онлайн-конференцияла.\nКөнкүреш хеҙмәтләндереү тармағы үҫешә\n7 декабрҙә Өфө ҡалаһында Өфө иҡтисад һәм сервис дәүләт академияһы бинаһында “Бизнес инновациялары һәм перспективалары” тип аталған халыҡ-ара фәнни-техник конференция үтте. Ул Башҡортостан Республикаһында халыҡҡа көнкүреш хеҙмәте ойошторолоуға – 50, Өфө иҡтисад һәм сервис дәүләт академияһы барлыҡҡа килеүгә 40 йыл тулыуға арналды.\nХөрмәтле дуҫтар, гәзит-журналдарға яҙылыу тамамланыуға табан бара. Киләһе йылда ла заман менән бергә атларға, яңылыҡтар, район тормошо менән ваҡытында танышып барырға теләһәгеҙ, тиҙ арала «Һаҡмар» гәзитенә яҙылып ҡуйығыҙ.\n2012 йылдың тәүге ярты йыллығына «Һаҡмар» гәзитенә яҙылыусылар араһында иғлан ителгән уйыныбыҙ дауам итә. Ә унда ҡатнашыу шарттарының бик ябай булыуын хәтерегеҙгә төшөрәбеҙ: «Һаҡмар»ға яҙылып, квитанцияғыҙҙы тиҙ арала редакцияға ебәрегеҙ (үҙегеҙ алып килһәгеҙ ҙә була). Отош һәр 2 аҙна һайын үткәрелеп, еңеүселәр билдәләнә. Әйткәндәй, бөгөн «Баймаҡ ПМК-һы» ЯСЙ-һы әҙерләгән микротулҡынлы мейес, «Бәхетле» димләү агентлығынан бүләк сертификаты, «Filips» электр яҡтыртҡысы, «Һаҡмар» гәзитендә киләһе йылда бер тапҡыр бушлай ҡотлау биреү һ.б. уйнатылып, гәзиттең киләһе һанында еңеүселәрҙең исемдәре баҫыласаҡ.\nЯрты йыл буйы «Һаҡмар»ҙы уҡып бер кинәнһәгеҙ, шул уҡ ваҡытта хәтәр генә приз отоуығыҙ ҙа мөмкин. “Һаҡмар”ға ярты йылға яҙылыу хаҡы – 310 һум 86 тин. Индексы – 50772.\n№121 , 9 декабрь 2011 йыл\nТерриториаль һайлау комиссияһы ҡарары\nӨсөнсө саҡырылыш Башҡортостан Республикаһы Баймаҡ районы муниципаль районының Баймаҡ ҡалаһы ҡала биләмәһе Советына депутаттар һайлау буйынса бер мандатлы һайлау округтары схемаһын билдәләү тураһында «Рәсәй Федерацияһы граждандарының һайлау хоҡуҡтарының төп гарантиялары һәм референдумда ҡатнашыуға хоҡуҡтары тураһында»ғы Федераль закондың 18-се статьяһы, Башҡортостан Республикаһының Һайлауҙар тураһындағы кодексының 15-се статьяһына ярашлы, Баймаҡ ҡалаһы ҡала биләмәһенең һайлау комиссияһы вәкәләттәре һалынған Баймаҡ районы муниципаль районының территориаль һайлау комиссияһы ҡарар итте:\nӨсөнсө саҡырылыш Башҡортостан Республикаһы Баймаҡ районы муниципаль районының Баймаҡ ҡалаһы ҡала биләмәһе Советына депутаттар һайлау буйынса бер мандатлы һайлау округтары схемаһын билдәләргә.\nАвтор: Һаҡмар | Ваҡыты: 11:16 Комментариев нет:\nЕтемдәрҙең хоҡуҡтарын күҙәтеү өсөн\nБаймаҡ районы прокуратураһы тарафынан етем балалар һәм ата-әсә ҡурсыуынан ҡалған балаларҙың торлаҡҡа булған хоҡуҡтарының үтәлеше тикшерелә башланы. Ошо категория граждандарҙы яҡлау өсөн уларҙың суд ултырыштарында ҡатнашыуы мотлаҡ. Шуға күрә түбәндәге кешеләрҙең Баймаҡ прокуратураһына мөрәжәғәт итеүҙәре һорала:\nПайға ни өсөн әҙ түләнде?\n7 гектар пай ерем бар. Беҙ, бөтәһе 384 кеше, еребеҙҙе “Урал аръяғы” МТС-ының Баймаҡ филиалына ҡуртымға бирҙек. Тик көҙгөһөн пай өсөн 90-шар килограмм ғына иген бирҙеләр. Был бик аҙ. Ни өсөн шулай? Рәсми яуап көтәбеҙ.\nРәйсә Кәримова, Темәс.\n“Урал аръяғы” МТС-ының Баймаҡ филиалы директоры Альберт Рәсих улы Хөсәйенов яуап бирә:\nМейессе Мәрзиә инәй\nМәрзиә инәй 1948 йылда Мырҙаҡай ауылына килен булып төшә. Йортта мейес бик насар булғанлыҡтан, ҡышты өшөй-өшөй үткәрә. “Йәй еткәс, Һаҡмар буйында кирбес һуғып, мейес сығарҙым. Был минең тәүге мейесем булды. Ул ҙур, йәмһеҙ килеп сыҡһа ла, йылы ине, төтәмәне. Ҡайны-ҡәйнәм сикһеҙ ҡыуанды”, – тип йылмайып хәтерләй Мәрзиә инәй.\nНина инәйемдә ҡунаҡта\nБашҡортостанда 2011 йыл – Милләт-ара татыулыҡты нығытыу йылы. Республикабыҙҙа нисәмә төрлө милләт үҙ-ара берҙәм, татыу һәм туғандарса матур мөнәсәбәттә йәшәй. Ә ошондай татыу, дуҫ илдә таңдар ҙа нурлыраҡ, йөҙҙәр ҙә көләсерәк, хыялдар ҙа яҡтыраҡ, тормош та көндән-көн яҡшыраҡ була бара.\nӘстәғәфирулла тәүбә, Ҡарһылыуға ни булған?...\nҠәҙерле райондаштарыбыҙ! Һеҙҙең шиғри күңелле икәнегеҙҙе бик яҡшы беләбеҙ. Шуға ла Яңы йыл уңайынан тағы ла бер конкурс иғлан итергә булдыҡ. Унда беҙ 3 шиғырҙың тәүге 2 юлын бирәбеҙ, ә һеҙ ҡайһыныһын теләйһегеҙ, шуныһын һайлап, үҙегеҙ дауам итеп яҙығыҙ. Иң мөһиме, ул ҡыҫҡа ла булһын, эсенә бик күп мәғәнә лә һыйҙырһын. Таҡмаҡ тигәндә лә була. Иң-иң ҡыҙыҡлы шиғырҙар Яңы йылдан һуң сыҡҡан тәүге һанда донъя күрәсәк.\nӘстәғәфирулла тәүбә, Ҡарһылыуға ни булған?\nЯңы йылдың кисендә Ҡыш бабай юҡҡа сыҡҡан...\nАлып ҡайттыҡ шыршыны, Тышта буран шыңшыны...\nКонкурс 28 декабргә тиклем генә, шулай булғас, ашығығыҙ!\nҠыҙҙарҙы ҡырҡ урындан тый...\nХәҙерге заманда был мәҡәл бик урынлы булһа ла, тыйып ҡына сикләнеү етмәй, ә, киреһенсә, ни өсөн ярамағанын аңлатыу ҙа зарур. Күп кенә әсә менән ҡыҙ араһында ошондай сетерекле темаларға һөйләшеү килеп сыҡмай, кисектерелә килә һәм ҡурҡҡан эҙемтәгә килтереүе лә ихтимал. Бәхеткә, Ғаиләгә, йәштәргә һәм балаларға социаль-психологик ярҙам күрһәтеү үҙәге йәш ҡыҙҙар араһында аңлатыу эштәрен алып барыусы күпер ролен үтәй.\nАвтор: Һаҡмар | Ваҡыты: 10:58 Комментариев нет:\n▼ 14/12 (13)


27 Ноябрь 2019, 19:12\nӨфөлә Башҡортостан Республикаһына һәм Башҡортостандың халыҡ шағиры Мостай Кәримдең тыуыуына 100 йыл тулыуға арналған “МОСТАЙ УҠЫУҘАРЫ” регион-ара ғилми-ғәмәли конференция үтте\nӨфөлә Башҡортостан Республикаһына һәм Башҡортостандың халыҡ шағиры Мостай Кәримдең тыуыуына 100 йыл тулыуға арналған “МОСТАЙ УҠЫУҘАРЫ” регион-ара ғилми-ғәмәли конференция үтте.\nУны БР Мәғариф министр-лығы, Мәғарифты үҫтереү институтының Милли мә-ғариф буйынса ресурс үҙәге, Өфө ҡалаһы ҡала округы хакимиәтенең Мәғариф ида-\nралығы, Мостай Кәрим исемендәге 158-се башҡорт гимназияһы ойошторҙо.\nБайрам сараһында БР Хө-күмәте Премьер-министры урынбаҫары вазифаһын башҡарыусы Л. Иванова, Мәғариф министры вази-фаһын башҡарыусы А. Ха-\nжин, Дәүләт Йыйылы-шы-Ҡоролтай рәйесе урынбаҫары, Бөтә донъя башҡорттары ҡоролтайы башҡарма комитеты рәйесе Эльвира Айытҡолова, БР Дәүләт Йыйылышы-Ҡоролтайҙың мәғариф, мәҙәниәт, йәштәр сәйәсәте һәм спорты комитеты рәйесе\nР. Әсәҙуллин, БР Дәүләт Йыйылышы-Ҡоролтай депутаты, БР яҙыусылар союзы рәйесе З. Әлибаев, БР Мәғарифты үҫтереү институты ректоры\nГ. Шафиҡова, БДУ-ның башҡорт филологияһы һәм журналистикаһы факультеты деканы, профессор Г. Абдуллина, тележурналист, педагог, РФ-ның атҡаҙанған сәнғәт эшмәкәре Ш. Ғилманова, башҡорт телен һаҡлау һәм үҫтереү фонды директоры Г. Йосопова, шулай уҡ район һәм ҡалаларҙың мәғариф бүлектәре һәм идаралыҡтары вәкилдәре, ғалимдар, журналистар, белем биреү ойошмалары етәкселәре, уҡытыусылар ҡатнашты.\n“Мостай уҡыуҙары”нда 700-ҙән артыҡ кеше ҡатнашты. Еңеүселәр һәм призерҙар 4 номинацияла билдәләнде. ”Шиғри флешмоб” секцияһы иң ҙуры булыуы менән һәм әҫәрҙәрҙең донъяның төрлө телдәрендә башҡарылыуы менән айырылып торҙо. Мостай ағай әҫәрҙәре 2-се секцияла рэп башҡарыусылар тарафынан яңыса, заманса яңғыраны. Ә “Мостай Кәрим тураһында иҫтәлектәр”секцияһында конкурсанттар ҡасандыр әҙип менән булған осрашыуҙар тураһында хәтер ебен һүтте. 4-се секцияла ҡатнашыусылар алдына Интернет селтәрендә донъяның интерактив картаһына Мостафа Сафа улы тураһында мәғлүмәттәр индереү бурысы ҡуйылғайны.\nБыл мәртәбәле конкурста Баҡалы районының 1-се һәм 2-се урта мәктәптәре, Иҫке Ҡуян, Иҫке Кәстәй төп, Иҫке Маты, Ҡатай урта мәктәптәре-нән уҡыусылар, башҡорт теле һәм әҙәбиәте уҡытыусылары ҡатнашты. Иҫке Ҡатай мәктәбе уҡытыусыһы Л. Ғабдуллина 600-ҙән артыҡ кеше ҡатнашҡан “Шиғри флешмоб” номинацияһында 3-сө урын яуланы.\nРегион-ара фәнни-ғәмәли конференцияның еңеүселәре һәм призёрҙарына Мәғариф министр-лығы дипломдары һәм иҫтәлекле бүләктәр тапшырылды. Байрам шиғри флешмоб менән тамамланды. “Ҡайын япрағы тураһында” шиғырын зал аяғүрә баҫып башҡарҙы. Сара Халыҡ шағиры халыҡ күңелендә икәнлеген тағы бер ҡат раҫ-ланы.


Кемдәр аҡыллыраҡ: аҡтармы, ҡаралармы? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Спорт һәм туризм » Кемдәр аҡыллыраҡ: аҡтармы, ҡаралармы?\nКемдәр аҡыллыраҡ: аҡтармы, ҡаралармы? 15.03.2019 // Спорт һәм туризм\nБашҡортостан Мәғарифты үҫтереү институтында ғәҙәти булмаған шахмат турниры булды: һары сәсле гүзәл заттар ҡара сәслеләре менән көс һынашты. 12 ҡатнашыусы араһында төрлө йәштәгеләре һәм төрлө һөнәр эйәләре бар ине.\nБашҡортостан Республикаһында бала хоҡуҡтары буйынса вәкил Милана Скоробогатова турнирҙа ҡатнашҡан һәр йәш шахматсының күҙҙәрендә ғәм һәм аҡыл булыуын билдәләне.\nРәсәйҙең Дәүләт Думаһы депутаты Зөһрә Рәхмәтуллинаның ҡатнашыуы сараға мәртәбә өҫтәне. Зөһрә Йыһанур ҡыҙы йәш ҡыҙҙар менән шахмат уйнап алырға ла өлгөрҙө.\n— Тап ошо спорт төрөнөң көслөләр, аҡыллылар, спорт һөйөүселәр һәм тәрән фекер йөрөтөүселәр өсөн икәнлеге һәр кемгә лә мәғлүм. “Шахматты – мәктәптәргә” проектының бөгөн беренсе аҙым яһауы бик ҡыуаныслы хәл. Был уйын бик мауыҡтырғыс, һәм ул бөгөн балаларға бигерәк тә кәрәк, сөнки интернет селтәренә, гаджеттарға ваҡыт сарыф итеүгә ҡаршы лайыҡлы сара булырға тейеш, – тине ул.\nЗөһрә Рәхмәтуллина фекеренсә, шахматҡа ил, республика кимәлендә иғтибар ҙур. Яңы проект балаларҙың зиһенен үҫтереү, уларҙы уйлы-фекерле итеү, ата-әсәләргә, уҡытыусыларға балаларҙы тәрбиәләү өлкәһендә ярҙам итеү маҡсаты менән бойомға ашырыла.\nОшо проекттың ун беренсе этабы булған шахматсы ҡыҙҙар турниры ҡара сәсле һылыуҙарҙың һары сәслеләрҙе 9:3 иҫәбенә еңеүе менән тамамланды. Етди йөҙ менән шахмат таҡтаһында ышаныслы хәрәкәттәр эшләгән ҡыҙҙар ысын мәғәнәһендә һоҡланырға мәжбүр итә. Шахмат уйындарының зиһенде үҫтереп кенә ҡалмай, тормошта ла үҙ-үҙеңә, һәр яһаған аҙымыңдың дөрөҫлөгөнә ышанырға ярҙам итеүенә инанаһың.


Бала хоҡуҡтарын яҡлау проблемалары буйынса семинар // Сәйәсәт | новости башинформ.рф\nБала хоҡуҡтарын яҡлау проблемалары буйынса семинар\n17:20, 10 марта 2010 Сәйәсәт\nБөгөн Өфөлә бала хоҡуҡтарын яҡлау тураһында һөйләнеләр. Әсәлекте, атайлыҡты һәм балалыҡты социаль яҡлау мәсьәләләренә ҡағылышлы дәүләт, муниципаль һәм көс структуралары вәкилдәре ҡатнашлығында семинар ошо темаға арналды.\nОсрашыуҙы Башҡортостан Дәүләт Йыйылышы-Ҡоролтай Рәйесе Константин Толкачев асты. Спикер һүҙҙәренә ҡарағанда, хәҙерге Рәсәйҙә бала хоҡуҡтарын яҡлау актуаль проблемаларға ҡарай.\nБалаларҙың мәнфәғәттәрен яҡлауға тәүге етди аҙым 1989 йылда яһала. Ул саҡта БМО Генераль Ассамблеяһы Бала хоҡуҡтары тураһында конвенция ҡабул итә. Ә 1999 йылдың авгусында Башҡортостан Рәсәй субъекттары араһында беренселәрҙән булып «Бала хоҡуҡтары өлкәһендә халыҡ-ара стандарттарҙы күҙәтеү тураһында» белдереү ҡабул итә. Толкачев фекеренсә, был бала хоҡуҡтарын яҡлау өлкәһендә хоҡуҡ сәйәсәтен үҫтереү өсөн мөһим ваҡиға була.\nСпикер белдереүенсә, "республика кимәлендә һуңғы йылдарҙа күп балалы ғаиләләргә, етем һәм ата-әсә ҡарауынан мәхрүм ҡалған балаларға социаль ярҙам тәьмин итеүсе ярайһы уҡ тулы ҡануниәт базаһы булдырылды ". Миҫал итеп ул «Бала хоҡуҡтарының төп гарантиялары тураһында» БР Законына үҙгәрештәрҙе, шулай уҡ айлыҡ пособие күләмен арттырыусы «Күп балалы ғаиләләргә дәүләт ярҙамы тураһында» Законға төҙәтмәләрҙе атаны.\nКонстантин Толкачев, «хатта көрсөк осоронда Башҡортостан дәүләттең халыҡ алдындағы бөтә социаль йөкләмәләрен үтәүен дауам итеп кенә ҡалмай, был ярҙамды киңәйтеү өсөн мөмкинлектәр ҙә эҙләп таба», тип һыҙыҡ өҫтөнә алды. «Һуңғы тиҫтә йылда республикала балаларҙы, әсәлекте, ғаиләнең һаулығын, атайлыҡты, йәш һәм күп балалы ғаиләләрҙе яҡлауға йүнәлтелгән социаль-иҡтисади сараларҙың тотош комплексы тормошҡа ашырылды. Йылдан-йыл кәрәкле социаль инфраструктура ла нығытыла — мәктәптәр, махсус дауаханалар һәм санаторийҙар, спорт-сәләмәтләндереү комплекстары төҙөлә, арзан торлаҡ төҙөү темпы арта», — тип билдәләне БР Дәүләт Йыйылышы-Ҡоролтай Рәйесе.\n— Хәҙерге ваҡытта республикала 18 йәшкә тиклемге 850 меңдән ашыу бала иҫәпләнә, — тип хәбәр итте Башҡортостанда Бала хоҡуҡтары буйынса вәкил Лилиә Ғүмәрова. — Балалар — йәмғиәтебеҙҙең иң нескә өлөшө. Шуға күрә улар айырым хоҡуҡтарға эйә.\nЙыйылыусылар, тәүге семинар йомғаҡтары балаларҙың һәм балиғ булмаған үҫмерҙәрҙең хоҡуҡтарын яҡлау һәм бойомға ашырыуҙы тәьмин итеүҙә генә түгел, был өлкәлә республика закондарын артабан үҫтереү һәм камиллаштырыуҙа ла ярҙам итәсәк, тип билдәләне.\nТеги: семинар, бала хоҡуҡтары


«Киске Өфө» гәзитенең сайты - ТӘБИҒӘТ ҺЫНАУЫН ҮТЕРМЕ ЙӘМҒИӘТ? - 2020 - Мәҡәләләр\nТӘБИҒӘТ ҺЫНАУЫН ҮТЕРМЕ ЙӘМҒИӘТ?\nЙәшәйешебеҙҙә барыбыҙға ла яҡшы таныш булған бер төшөнсә бар, ул телебеҙҙә һынау тип атала. Мәғәнәһе лә әллә ни ҡатмарлы түгел уның - әҙәм балаһына билдәле бер шарттарҙа тейешле ғәмәлдәр ҡылып, ҡуйылған маҡсатҡа өлгәшә алыу бурысы йөкмәтелә. Бурысыңды үтәй алһаң - һынауҙы уңышлы үткәнһең, тип баһаланаһың, яңылышһаң, хаталанһаң - һынауҙы үтә алмаусылар рәтенә индерәсәктәр. Һынау үтеүселәрҙең тәүгеләре маҡтауға лайыҡ булып, өлгө итеп ҡуйылһа, һуңғылары түбән баһа алып, тәнҡиткә дусар ителә. Тап шуның өсөн һынауҙарҙың ниндәйе генә булмаһын, улар ҡәҙимге көн итмешебеҙҙә үтә тәьҫирле хис-кисерештәр уята.\nЙәшәйеш фәлсәфәһендә кешенең бар ғүмерен уның үҙенә шәхсән тәғәйенләнгән һынау ул, тип фекер итеүселәр ҙә бар. Ошондай тәғлимәткә ярашлы, әҙәм балаһының аҡ донъяға тыуған мәле лә уның өсөн оло бер һынау икән: тыуғаныңда ул-был бер яман хәл булмаһа, артабан тышҡы донъя шарттарына яраҡлашып, һин дә мин йәшәп китәһең инде. Ҡайһы бер ғалим-эмбриологтар һәм психологтар бәпестең әле тыумаҫ борон уҡ, әсә ҡарынында ятҡан сағында ла күп төрлө физик һәм физиологик ҡуҙғыуҙарға дусар булып, уның организмында билдәле бер реакциялар формалаша икән, тигән фекер менән килешә. Тимәк, тышҡы донъя тәьҫиренә яраҡлаша алыу бәпес өсөн тәүге һынауға тиңдер, тип һығымта яһарға була. Уҙған быуаттың 80-се йылдарында, педагогия институтында студенттарға психология фәненән лекциялар уҡыған сағымда, фән телендә "йәш регрессияһы методы" тигән психологик тикшеренеү алымын өйрәнергә һәм ғәмәлдә ҡулланырға тура килгәйне. Был алым гипноз тәьҫиренә нигеҙләнгән. Шул психологик тәжрибәләр үткәргәнемдә ғәжәп ҡыҙыҡлы факттарға юлығылды. Белеүебеҙсә, гипноз йоҡоһонда саҡта кешенең мейе эшмәкәрлеге әүҙем көйө ҡала, һәм ул тикшеренеүсе тарафынан бирелгән һорауҙарға адекват рәүештә яуап бирә ала. "Үҙегеҙ тыумаҫ борон, әсә ҡарынында ятҡан сағығыҙҙа ниҙәр кисерҙегеҙ?" - тигән һорау ҙа бирелә торған ине. Башлыса: "Һәр саҡта ла тыныс, һәйбәт булды, бик яҡшы тойҙом үҙемде", - тигәнерәк яуаптар була ине. Әммә ике ҡыҙҙың яуабы ғәҙәттәгесә булманы. Беренсеһе: "Ике мәртәбә бик ауыр булды, иланым. Тәүгеһендә ауыртынған инем, нимәгәлер төртөлгән һымаҡ инде. Икенсеһендә әсәйемде йәлләп иланым, сөнки ул да ошо саҡта һулҡылдап илай ине", - тип аптыратты. Икенсеһе: "Әсәйем лимонды шәкәр ҡомона манып тороп ашай башлаһа, миңә шул тиклем насар була, инде ни эшләргә лә белмәй инем", - ти. Баҡтиһәң, ул ҡыҙ бөтөнләйе менән лимон ашай алмай, шундуҡ көслө аллергия башлана икән. Бына нисек бит ул, күрәһең, мөхитебеҙ шарттарына яраҡлашыу үҫеш осорон кисергән балаға үҙе бер һынау икән.\nҺәр кемебеҙ үҙ тормошонда бихисап һынауҙар аша уҙа. Тәбиғәт тә, йәмғиәт тә берҙәй һынайҙыр кешене. Бына төрлө сирҙәрҙе генә алып ҡарайыҡ - ниндәйе генә юҡ уларҙың! Сир йоҡтораһың икән - ул һинең организмыңа ҙур һынау. Ошо һынауҙы үтә алмағандар йә оҙаҡ йылдар дауамында төрлө ыҙаларға дусар була, йә иһә донъябыҙҙы ваҡытһыҙ ҡалдырып китә... Был - тәбиғәт ҡануны. Шулай ҙа кешелек тарих төпкөлдәренән бирле сир-сырхауҙарға ҡаршы тиңһеҙ көрәш алып бара, ә инде хәҙерге заман фәне уға байтаҡ ҡына сирҙәрҙе тулыһынса еңергә мөмкинлек бирҙе. Тимәк, кешеләр ошо тәбиғи һынауҙарҙы ла үтеп сыға ала.\nҺәр кемдең шәхси тормошонда ла һынауҙар етерлек ул. Арабыҙҙа ғаилә ҡормаған, бала тәрбиәләмәгәндәр һирәк. Әммә ғаилә асылы тик мөхәббәттән генә тормай - ул тормоштарын бергә бәйләгән ике заттың ғаилә мөхитендә мотлаҡ осраясаҡ төрлө ҡаршылыҡ-ауырлыҡтарҙы, аңлашылмаусылыҡтарҙы, ҡапма-ҡаршылыҡлы хис-кисерештәрҙе үтеп сығып, матди һәм рухи һынауҙарға һыр бирмәй, бер бөтөн булып ҡала алыуындалыр ул. Минеңсә, ғаилә тормошондағы һынауҙарҙан да ауырыраҡтары юҡ кеүек. Юҡҡамы ни әлеге заманда теркәлгән ғаилә союздарының яртыһынан күберәге тарҡалыуға дусар. Шуға күрә ғаилә бөтөнлөгөн күҙ ҡараһылай һаҡлай алыу фарыз беҙгә.\nҺуңғы йылдарҙа Рәсәйҙә мәктәп уҡыусылары өсөн дәүләт органдары тарафынан закон нигеҙендә ойошторолған махсус һынауҙар - Берҙәм дәүләт имтихандары һәм Төп дәүләт имтихандары (русса - ЕГЭ һәм ОГЭ) әлегә тиклем телебеҙҙән төшмәй. Әлбиттә, уҡыу-уҡытыу һөҙөмтәләрен һынау-имтиханһыҙ билдәләүе ҡыйыныраҡ, сөнки мәктәп һәм башҡа уҡыу йорттарын тамамлаусыларҙың барыһы өсөн дә мотлаҡ булған махсус тикшереү уларҙың белем һәм күнекмәләр кимәлен стандартлаштырылған баһалау шкалаһы - тестар ярҙамында билдәләү аша башҡарыла. Ошо һынау алымдары йәмғиәттә күп дискуссиялар тыуҙырҙы, уны ҡәтғи рәүештә тәнҡитләүселәр әле лә етерлек. Һынау - һынау инде, ул ғәҙел һәм объектив башҡарылырға тейеш. Тик бында мине ошо имтихандар менән бәйле бер кире күренеш айырыуса борсоуға һала. Ул ошо мөһим һәм кисектергеһеҙ сараны нисек ойоштороуға ҡағыла. Имтихандар уҡыусыларҙың үҙ мәктәптәрендә түгел, а алдан махсус билдәләнгән мәктәптәрҙә ойошторола. Һәр уҡыусы ошо мәктәпкә ингәндә, дөрөҫөн әйткәндә, тентеү процедураһы аша үтә. Имтихан барышында туалетҡа барыусыларҙы бер үҙҙәрен генә, оҙатып йөрөүселәрҙән башҡа, сығармайҙар. Ошо хәлдәргә психологик яҡтан баһа бирһәң, быны бары тик үҫмерҙәргә ҡарата дәүләт тарафынан ғәмәлгә ашырылған ышанмаусылыҡтың иң сағыу өлгөһө, тип атап булыр ине. Әйтеүе ҡыйын, әгәр шәхсән, әлеге уҡыусылар кеүек, ошондай ситуацияға эләкһәм, үҙемде енәйәт ҡылыуҙа ғәйепләнеүсе кеше һымаҡ тойор инем. Минеңсә, үҙаллы тормошҡа аяҡ баҫыусы йәштәргә ҡарата ошондай мөнәсәбәттең рәсми төҫ алыуы уларҙың үҙҙәрендә лә һис бер ыңғай кисереш уятмайҙыр ул.\nБөгөн бөтөн донъя хәүефле көндәр кисерә. Кешелек сираттағы һынауын тота. Коронавирус тигән микроскопик зат, кешеләрҙе ауыр сиргә дусар итеп, бар халыҡтарҙы көнитмештәре хаҡында уйланырға мәжбүр итте. Әлбиттә, ошо һынауҙан Рәсәй ҙә ситтә тороп ҡала алманы. Тотош илгә хәүеф янаған ауыр ситуациянан нисек итеп ҡотолоу юлдарын табыу хаҡында ил етәкселәре лә уйланмай ҡалмай, барыбыҙға ла билдәле саралар ҙа күрелә. Иң алғы һыҙыҡта - табиптар, коронавирус таяғының иң ауыр башы ла улар иңенә төшә. Улар, профессиональ бурыстарына тоғро ҡалып, үҙ-үҙҙәрен аямайынса, медицина ярҙамына мохтаждарҙың хәлен еңеләйтергә тырыша. Маһир табиптарыбыҙ маҡтауға һәм кешеләрҙең ихлас рәхмәтенә лайыҡ. Шул уҡ ваҡытта бына нимәгә иғтибар итергә кәрәктер. Ошондай ауыр мәлдәрҙә бик күптәребеҙ, бигерәк тә матди яҡтан терәк булырҙай туғандары булмаған оло быуын кешеләре ярҙамға мохтаж. Ә беҙҙә, Рәсәйҙә, миллионерҙар ҙа, миллиардерҙар ҙа етерлек бит. Тик әлегә тиклем радио-телевидениенан да, башҡа матбуғат сараларынан да ниндәй ҙә булһа бер байҙың, шәфҡәтлелек өлгөһө күрһәтеп, кемгә булһа ла хәйриә ярҙамы ойоштороуы хаҡында бер генә булһа ла хәбәр ишетелгәне юҡ. Йә булмаһа, шул-шул олигарх дауаханаларға, табиптарға шунса аҡса күсерҙе, тигәнерәк хәбәр сыҡһа, хатта бер аҙ аптырабыраҡ та ҡалыр инек. Ҡарундар йәнен ябай кеше, йәмғиәт ҡайғыһы һис бер борсомай шул. Һеҙгә нисектер, миңә ҡалһа, улар бөгөн дә, һәр ваҡыттағыса, нисек булһа ла үҙ байлыҡтарын һаҡлап ҡалыу менән мәшғүл кеүек тойола. Тимәк, әлеге һынауҙы улар үтә алмаясаҡ. Һәм улар, ниндәй генә юғары вазифа биләмәһен, халыҡ ихтирамынан мәхрүм ҡаласаҡ.\nӘлбиттә, ил күргәнде күрәсәкбеҙ, ил кисергәнде кисерәсәкбеҙ. Коронавирус тыуҙырған хәүеф тә артта ҡалыр, ваҡыты еткәс. Яҡын киләсәктә беҙҙе тағы ла ниндәй һынауҙар көтәлер - быныһы әлегә билдәһеҙ. "Һаҡланғанды Аллаһ үҙе һаҡлар", тигән боронғолар. Шуға күрә үҙебеҙгә лә, барса яҡын кешеләребеҙгә лә тейешле һаҡланыу сараларын мотлаҡ үтәү зарур. Йәнә, "Өмөтһөҙ - шайтан", тип тә әйтәләр. Киләсәккә ышаныс үә яҡты өмөттәр бағлап йәшәргә яҙһын инде, хөрмәтле милләттәштәр.\nЯҙылған: 27.04.20 | Ҡаралған: 140


Республикала социаль туризм буйынса интернет-портал асылды // Иҡтисад | новости башинформ.рф\nРеспубликала социаль туризм буйынса интернет-портал асылды\n11:40, 18 июля 2012 Иҡтисад\nБашҡортостанда социаль туризм буйынса интернет-портал асылды. Хәҙер интернет менән ҡулланыусы һәр кем социаль путевкалар тураһында тулы мәғлүмәт таба ала. Шулай уҡ бында турҙар, заезд ваҡыты тураһында белергә, туроператорға һәм башҡарма власть органдарына теләктәр һәм тәҡдимдәр ебәрергә була.\nБашҡортостан Хөкүмәтенең матбуғат хеҙмәтенән хәбәр итеүҙәренсә, 2012 йыл аҙағынаса «Башҡортостан Республикаһында социаль туризмды үҫтереү» ярҙамсы прграммаһында бөтә республиканан алты меңгә яҡын пенсионер һәм инвалидтың ҡатнашыуы көтөлә. Ярҙамсы программаны тормошҡа ашырыуҙа ҡатнашҡан туроператорҙарға үҙҙәренең шәхси кабинетына инеү өсөн логин һәм пароль бирелде. Бында улар туристик фирма тураһында мәғлүмәт урынлаштыра, онлайн режимда муниципаль берәмектәрҙән килгән заявкаларға күҙәтеү яһай, пенсионерҙар һәм инвалидтарҙан килгән заявкаларға ваҡытында яуап бирә ала. БР Хеҙмәт һәм халыҡты социаль яҡлау министрлығының территориаль органдары хеҙмәткәрҙәре үҙҙәренең шәхси кабинеттары аша пенсионерҙарҙан заявкалар тултырып, уларҙы шунда уҡ туроператорҙарға ебәрә ала.\nИҫегеҙгә төшөрәбеҙ, Башҡортостанда социаль туризмды үҫтереү буйынса үткән йылда старт алған программа халыҡта ҙур ҡыҙыҡһыныу уятты. Яңы проект уның дауамы булып тора. Ул тупланған тәжрибәгә һәм халыҡ ихтыяжына таянып әҙерләнгән.\nТеги: социаль туризм,программалар


Эш эҙмә-эҙлекле барасаҡ » Башҡортостан гәзите | Газета Башкортостан на башкирском языке\nБашҡортостан гәзите » Яңылыҡтар » Эш эҙмә-эҙлекле барасаҡ\nТөбәктең геологик, биологик һәм тарихи-мәҙәни мираҫын һаҡлап ҡалыу, туризмды үҫтереү маҡсатында ҙур аҙым яһалды. Республика Хөкүмәтенә Ишембай, Стәрлетамаҡ райондары биләмәһендә “Торатау” геопаркын ойошторорға, уны республика әһәмиәтендәге “Торатау”, “Йөрәктау” тәбиғәт ҡомартҡылары һәм башҡа объекттар составына индерергә ҡушылды.\nБыға тиклем килеп тыуған хәл ысын мәғәнәһендә бик ҡатмарлы ине. Стәрлетамаҡ ҡалаһының төп предприятиеһы булған “Башҡортостан сода компанияһы”, шулай уҡ уның менән бәйле башҡа предприятиеларҙа ғына ла бөгөн 18 меңдән ашыу кеше эшләй. Сеймал килеүҙән туҡтаһа, ун меңдән ашыу ғаиләнең төп килем сығанағынан мәхрүм ҡалыуы ихтимал. Быларҙан тыш, килем алған предприятиеның дивидендтар, һалымдар түләүен дә онотмаҫҡа кәрәк. Ҡыҫҡаһы, ҡаланы ҡала иткән “Сода” эшмәкәрлеге зыян күрһә, Стәрлетамаҡҡа бөгөнгө заман шарттарында йәшәүе бик ауырға төшәсәк. Рәсәйҙә бындай күңелһеҙ миҫал булған моно-ҡалалар ҙа, ҡасандыр гөрләп торған ҙурыраҡтары ла етерлек.\nТоратау тәбиғи генә түгел, тарихи ҡомартҡы булараҡ та халҡыбыҙҙа изге урын һанала. Эйе, “Сода”ға Ҡуштауҙы бирергә ҡарар итеү бик еңелдән түгел. Шунан һуң, сеймал булараҡ тапшырҙың да аҡтара ла башланылар тигән һүҙ түгел. Иң тәүҙә геология тикшеренеүе барасаҡ, планлы рәүештә саралар ҡараласаҡ, Шахтауҙа эш тамамланғас, рекультивация үткәреләсәк. Белгестәр фекеренсә, Шахтауҙа әле кәм тигәндә биш йылға етерлек сеймал бар. Ошо ваҡыт Ҡуштауҙа эш башларға әҙерлек алып барыу өсөн дә, Шахтауҙа рекультивация эшенә саралар планлаштырыуға ла етә. Әйткәндәй, Шахтау урынында парк, һыу ятҡылығы булдырыу, музей ойоштороу, ял итеү зонаһы ойоштороу ҙа күҙаллана.\nБашҡортостан Хөкүмәте Премьер-министры урынбаҫары Рәйеф Әбдрәхимов әйтеүенсә, “Торатау” геопаркын ойоштороу буйынса Указды тормошҡа ашырыу эҙмә-эҙлекле алып барыласаҡ.\nБашҡортостан Фәндәр академияһы, Рәсәй Фәндәр академияһының федераль тикшеренеү үҙәге менән берлектә “Торатау” геопаркын ЮНЕСКО-ның Бөтә донъя мираҫы объекттары исемлегенә индереү буйынса саралар планы төҙөләсәк. “Конгресс-холл” дәүләт бюджет учреждениеһы атамаһын “Торатау конгресс-холы” дәүләт бюджет учреждениеһы итеп үҙгәртергә ҡарар ителде. Башҡортостан Хөкүмәтенә уларҙы тормошҡа ашырыуға бәйле сығымдарҙы финанслау күләме менән сығанаҡтарын билдәләү бурысы йөкмәтелде.\nБашҡортостан Республикаһы Премьер-министры урынбаҫары вазифаһын ваҡытлыса башҡарыусы Илшат ТАЖЕТДИНОВ:\n— “Янғантау” геопаркы менән бер рәттән республикала икенсе геопарк буласаҡ. Бының маҡсаты билдәле — ЮНЕСКО аша шихандарҙы барлыҡ донъяға танытыу. Ошондай туристик-рекреация зоналарының республика үҫешенә лә йоғонтоһо ҙур буласаҡ, туризмға, эшҡыуарлыҡҡа киң мөмкинлектәр асыласаҡ. Стәрлетамаҡ, Ишембай районында сәнәғәт инфраструктураһының һәм эш урындарының һаҡланып ҡалыуы ла мөһим.\nБашҡортостандың Дәүләт Йыйылышы – Ҡоролтай Рәйесе Константин Толкачев:\n– Парламент депутаттары нисә йыл инде тәрән борсолоп, шихандарға бәйле ваҡиғаларҙы күҙәтә. Торатау берәүҙең дә шәхси мөлкәте була алмай. Ул – үҙенсәлекле геологик тәбиғәт ҡомартҡыһы ғына түгел, ҙур мәҙәни һәм тарихи ҡиммәтте тәшкил иткән биләмәләрҙең береһе, шуға күрә уны шәхси ҡулдарға тапшырмайынса, иң юғары һаҡлау статусы бирергә кәрәк. Указды Ҡоролтай һис шикһеҙ хуплай. Ошоноң менән оҙайлы бәхәскә, ниһайәт, нөктә ҡуйылыр, тауҙарыбыҙ киләсәк быуындар өсөн һаҡлап ҡалыныр, тип ышанам.\nДанир ҒӘЙНУЛЛИН, Бөтә донъя башҡорттары ҡоролтайы рәйесе:\n— Һуңғы йылдарҙа Башҡортостан ошондай проекттарҙы тормошҡа ашырыуҙа етди тәжрибә тупланы. Быға миҫал итеп ЮНЕСКО объекттарына “Шүлгәнташ” һәм “Янғантау” геопарктарын тәҡдим итеү эше барышын да алырға мөмкин. Торатау иһә ҙур мәҙәни һәм тарихи мәғәнәгә эйә, һәр башҡорт өсөн изге урын. Үҙенең ҡарары менән Башҡортостан Башлығы вазифаһын ваҡытлыса башҡарыусы Радий Хәбиров БСК һәм башҡа сәнәғәтселәргә тәбиғәткә килем алыу сығанағы итеп кенә ҡарарға ярамағанына ишараланы. Шихандарҙы юҡ иткәнсе, етештереүсәнлекте ғәмәлдәге сеймалға яраҡлаштырып яңыртырға һәм транспорт логистикаһын төплө уйларға кәрәк, тине.


27 декабрь — ҡотҡарыусылар көнө - Bash.News\n27 декабрь — ҡотҡарыусылар көнө\n27 декабрь — ҡотҡарыусылар көнө https://bash.news/news/87109_27_dekabr_otaryusylar_kn\nБыл һөнәр – яҡшы белем, тәжрибә, ҡыйыулыҡ һәм батырлыҡ талап иткән, ер йөҙөндә иң хәүефле һәм изге һөнәрҙәрҙең береһе. Тыныс көндәрҙә лә ҡотҡарыусылар кешеләрҙең ғүмере һәм сәләмәтлеге өсөн көрәш алып барып алғы һыҙыҡта тора.\nҠотҡарыу үҙәге өсөн һәр шылтыратыу мөһим, сөнки һүҙ кеше ғүмерҙәре тураһында бара. Хеҙмәткәрҙәр көндөҙ ҙә, төндә лә бәләгә тарыусыларға ярҙам итергә әҙер.\nРәйлә Нәғимова, мәғлүмәт үҙәге хеҙмәткәре: “Сменала 9 кеше эшләйбеҙ. Көнөнә өс меңгә яҡын шылтыратыу ҡабул итәбеҙ. Байрам ваҡытында шылтыратыуҙар өс тапҡырға күбәйә”.\nМәғлүмәт бүлегенән шылтыратыуҙар шунда уҡ ҡотҡарыусыларға тапшырыла. Уларҙың һәр береһе көслө һәм яуаплы сифаттарға эйә булған белгестәр - кешеләрҙе утта, һыуҙа, юл ҡазаһында һәм башҡа ғәҙәттән тыш хәлдәрҙән сығарыуҙа - иң беренселәрҙән булып ярҙамға ашыға.\nАлександр Григорьев, ҡотҡарыу-эҙләү отряды идаралығы етәксеһе: “Әлеге көндә беҙҙең төркөмдә 62 ҡотҡарыусы эшләй. Һәр сменаға 14 кеше сыға. Уларҙың һәр береһе универсаль хеҙмәткәр - судно водителе, күктә осоусы, зәңгәр яғыулыҡ менән эш итеүсе, водолаз, альпинист һәм башҡалар”.\nҠотҡарыусыларҙы ярҙамға саҡыртылмаған көндәр һирәк. Был ваҡытта белемде камиллаштырыу буйынса уҡыуҙар, физик күнекмәләр үткәрелә. Ҡотҡарыусы Дмитрий Мельников бәләкәйҙән ошо һөнәр буйынса эшләргә хыялланған. Был өлкәлә хеҙмәт итеү еңелдән булмаһа ла дөрөҫ юл һайлағанмын, ти ул.\nДмитрий Мельников, ҡотҡарыусы: “Ҡотҡарыусы булғанға үкенмәйем, татыу коллективта эшләйем. Һәм кешеләргә ярҙамға килеү - ул үҙе бер ҡыуаныс һәм яуаплылыҡ”.\nКүптән түгел Өфө ҡотҡарыу төркөмө 20 йыллыҡ юбилейын үткәргән. Ошо ваҡыт эсендә ярайһы ғорурланыҡ һөҙөмтәләр барланған - 15 меңләп кешенең ғүмере һаҡланған.\nРеспублика етәксеһе Радий Хәбиров Башҡортостандан ситтә эшләп йөрөүселәр менән осрашырға теләй\n10:05, 18 июн\nРеспублика етәксеһе Радий Хәбиров бөгөн "Мәғариф сәғәте" кәңәшмәһен уҙғарҙы


Скрипкасы мажараһы » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Аҡмулла » Скрипкасы мажараһы\nСкрипкасы мажараһы 14.12.2012 // Аҡмулла\nӘгәр ҡайһы бер үҙенсәнлектәре булмаһа, был бәләкәй генә мажараны ауыҙ тултырып һөйләп тормаҫ инек. Әлеге бер көҙгө ҡараңғы төн ине. Йыртыҡ болоттар араһынан ара-тирә сағылып киткән айҙың һүрән нуры уға бер нисек тә йәм өҫтәй алмай. Көндөҙгө ығы-зығынан ялыҡҡан ҡала урамы. Дөрөҫөрәге, уның бер аулаҡ мөйөшө. Ҡалтырана-ҡалтырана китеп барған әлеге меҫкен юлсы. Оҙон хәнйәр тотҡан әлеге юлбаҫар. Хатта уның юлсыға биргән һорауы мең йылдар дауамында меңәрләгән юлбаҫарҙың өйҙәренә һуңлап ҡайтып барыусы меңәрләгән юлсыға биргән һорауынан бер нәмәһе менән дә айырылманы:\n— Жизнь или кошелек?!\nӘ инде уҡыусыбыҙҙы башта уҡ киҫәтеп киткән үҙенсәлегебеҙгә килһәк... таланыуға дусар меҫкен аҡса тоҡсайы ябай таланыусы түгел шул, ә ҡалабыҙҙың күренекле скрипкасыһы Морат Ҡыямов. Ил елкәһенә төшкән сираттағы бәлә — “дефолт” атлы нәмәкәй — былай ҙа нескә билдәрҙе ҡыҫыбыраҡ быуырға мәжбүр иткән бер мәлдә, балалар музыка мәктәбе уҡытыусыларының наҡыҫ эш хаҡы тотҡарлана башлағас (ауыҙҙы сөйгә элеп ҡуйып булмай бит), Морат Әғзәмовичтың бер таныш әрмәндең кафеһында, эскеселәргә төндәрен скрипка һыҙғыртып, аҙ-маҙ табыш ала башлаған сағы ине. Был төндә табышы ла самалы ғына булды, етмәһә, көтмәгәндә өҫтөнә ас ҡоҙғон ябырылды. Әгәр ҙә музыкантыбыҙ, хәҙерге боевиктарҙағыса, итәғәтһеҙ һорау биргән әҙәмде бер һуғыуҙа иҫәңгерәтеп, еүеш асфальтҡа һалып ҡуйһа, хикәйәбеҙ күңеллерәк килеп сығыр ине. Ҡайҙа ул! Смычоктан ауырыраҡ нәмәгә күнекмәгән ҡулдары менән тейеүҙән бандитты ни эшләтә алһын музыкант? Ҡалтыранған ҡулын кеҫәһенә тығып, һыра еҫе һеңгән бер ус тинлек сығарыуҙан ары уҙалманы.\nБындай йүнһеҙлектән юлбаҫар ҡаушап уҡ ҡалды. Ошоғаса бер генә таланыусының да уға услап тинлек тәҡдим иткәне юҡ ине әле. Ул тотлоға башланы хатта:\n— Һ-һин-н нимә, ҡәбәхәт?! Ҡаршыңда бит әрһеҙ теләнсе түгел, ә намыҫлы бур тора. М-мыҫҡыл итәһеңме?\nХәнйәр Морат Ҡыямовтың күкрәгенә нығыраҡ төртөлгәндәй булды.\n— Ғ-ғәфү итегеҙ, бур әфәнде, б-башҡа аҡсам юҡ шул...\n— Ә был сумаҙаныңда нимә? Бәлки, алтын-көмөшөң шунда яталыр?\n— Сумаҙан түгел бит ул, футляр. Скрипка футляры. Мин — скрипач...\n— Е-мое! Күпме урланым, күпме таланым, скрипач таларға тура килгәне юҡ ине әле. Нимә, әллә уйнай беләм тип маҡтанырға ниәтең дә бармы? Шул маҡтансыҡ телеңдән яҙып ҡуйма, йолҡош. Башың-ниең менән...\n— Һөнәрем бит шул. Нисек инде белмәйем, ти. До-ре-ми-фа-соль...\n— Йә, “ляси”лап торма, уйнап күрһәт. Үҙебеҙҙең бер душещипательный көйҙө...\nҮҙ ғүмерендә күпме баланы музыка серҙәренә төшөндөрҙө ҡарт скрипкасы, күпме сәхнәлә уйнаны, әммә көҙгө төндә, ҡараңғы мөйөштә юл баҫыусының һорауы буйынса сығыш яһағаны юҡ ине әле уның. Ҡалтыранған ҡулдарына скрипкаһын алды, “Ғәлиәбаныу”ҙан башлап йә булмаһа шуның менән тамамлап өйрәнгән ғәҙәтенсә, ошо үлемһеҙ көйҙө һыҙҙырып ебәрҙе. Унан “Хафизәләм-иркәм”гә күсте. Тик сәйер тамашасының күҙҙәрендә осҡон ҡабынманы. Ун биш йыл төрмә өйрәһе һемергән ҡараҡҡа ниндәй “Ғәлиәбаныу” ҙа ниндәй “Хафизәләм-иркәм” ти инде ул? Юлбаҫар күңелен Паганини менән Вивальди ҙа илһамландыра алманы. Ул тупаҫ рәүештә илаһи музыканы туҡтатып ҡуйҙы.\n— Ярай, таяҡ тотҡан ҡулың тегеләй-былай йөрөнө лә, ти, һулын нимә тип ҡалтыратаһың? Так надо мной издеваешься, сволочь?! Уйнаһаң, йүнләп уйна, юғиһә зарежу!..\n— Не издеваюсь, господин грабитель. Скрипка тауышы ҡалтыраныбыраҡ, моңлораҡ сыҡһын өсөн шулай эшләнә ул...\n— Улайһа, берәй йүнлерәк нәмә уйна! Мине йыйын юҡ-бар менән алдарға уйлаһаң, һиңә — кранты.\n“Йүнлерәк”тән иң тәү иҫенә төшкәне “Очи черные” булды музыканттың.\nНиһайәт, тамашасыһының йөҙө кеше ҡиәфәте ала башлағанын күрҙе ул. Үҙенең дә эсенә аҙ-маҙ йылы йүгереүен һиҙҙе. Унан скрипка моңона әүәҫ уғрыны “Цыпленок” менән һыйлауҙы фарыз һананы.\nҠыҙҙырылған да себеш,\nБешерелгән дә себеш.\nСебеш тә теләй йәшәргә.\nӘ инде ҡыҙа барып, “Мурка”ға уҡ күскәс, ул талаусының бите буйлап йәш тамсылары тәгәрәүен күреп аптыраны.\nТак зачем же шарики крутила?..\nМузыка тынды. Урамдағы тынлыҡты енәйәтсенең буҫығып үкһеүе бер аҙ боҙғандай булды. Ниһайәт, ул һаман да музыканттың түшенә терәп тотҡан хәнйәрен итек ҡунысына атҡарҙы, кеҫәһенән меңлек сығарып, уның ҡулына тотторҙо.\n— Живи, скрипач...\nБик күп йыл элек урта мәктәпте тамамлап, сәнғәт училищеһына инергә йөрөгән улына атаһы мәрхүм былай тигәйне:\n— Улым, Хисбулла ағайың кеүек ғүмер баҡый аслы-туҡлы йөрөргә теләһәң, скрипкаға уҡы, балда ла майҙа ғына йөҙәйем тиһәң, сауҙа техникумына бар...\nҺуңынан Марат Әғзәмовичтың үҙенең дә үкенгән саҡтары булманы түгел, булды... Бигерәк тә аҡсаһыҙ ултырған көндәрендә. Тик, урыҫтар әйтмешләй, бәхет аҡсала ғына түгел шул...


Хеҙмәт хаҡы буйынса бурыс күпме һәм уларҙы нисек ҡайтарырға?\nБер нисә минут элек кенә ошо мәсьәләгә арналған ултырыш үтте. Республика башлығы Рөстәм Хәмитов яуаплы ведомство һәм бурыстары бар предприятие етәкселәрен саҡырып проблеманы хәл итеү юлдарын барланы\nРеспубликала хеҙмәт хаҡы буйынса бурыстар арта ғына. Мәҫәлән, 1 майға ваҡытында эш хаҡын түләмәүсе предприятиелар һаны 100 тирәһе иҫәпләнгән, улар ун меңдән ашыу кешегә 400 миллион һум түләп еткермәгән. Июнь башына был күрһәткестәр тағы ла хөртәйгән. Хәҙер инде 120 предприятиеның халыҡҡа 500 миллион һумға яҡын бирәсәге бар. Бурыслы ойошмалар башлыса урман, ауыл хужылығы һәм эшкәртеү тармағында.\nХеҙмәт хаҡы буйынса бурыстары булған предприятиелар башлыса бәләкәй һәм урта эшҡыуарлыҡ объекттары. Был аңлашыла, сөнки илдәге иҡтисади көрсөк тә тап ошо тармаҡҡа айырыуса көсөргәнешлек тыуҙырҙы.


Проблемаларҙы хәл итеүҙә эҙмә-эҙлелек будырыу беҙҙең ҡулыбыҙҙан килә\n7 Февраль 2019, 22:41\nРеспублика Башлығы вазифаһын ваҡытлыса башҡарыусы Радий Хәбиров инициативаһы менән ағымдағы йылдың апрелендә «Управдом» республика форумы уҙасаҡ, унда тораҡ-коммуналь хужалыҡтың актуаль мәсьәләләре буйынса фекер алышасаҡтар\nТорлак-коммуналь хужалыҡ өлкәһендәге актуаль проблемалар hәм уларҙы хәл итеү юлдары тураһында фекер алыштылар, шулай уҡ күп фатирлы йорттарҙың советтары рәйестәре (өлкәндәр), ресурс менән тәьмин итеүсе ойошма вәкилдәре, ҡаты коммуналь ҡалдыҡтар менән эш итеү буйынса төбәк операторы вәкилдәре, ауыл биләмәләре башлыҡтары hәм актив битараф булмаған халыҡ ҡатнашлығында «Управдом» муниципаль форумына делегаттар һайланылар.\nФорумды район хакимиәтенең төҙөлөш һәм торлаҡ-коммуналь хужалыҡ мәсьәләләре буйынса урынбаҫары Артур Ғәлиев асты hәм алып барҙы. Форумда фекер алышҡан беренсе мәсьәлә — күп фатирлы йорттарҙа дөйөм йорт милкен капиталь ремонтлау. Район хакимиәте башлығының төҙөлөш hәм торлаҡ-коммуналь хужалыҡ мәсьәләләре буйынса урынбаҫары Артур Ғәлиев районда 60 күп фатирлы йортто ремонтлау hәм ҡарап тотоу буйынса ниндәй эш башҡарылғаны, был маҡсаттарға ниндәй күләмдә аҡса бүленеүе һәм ниндәй сығанаҡтарҙан файҙаланылыуы тураһында ентекләп һөйләне.\nРайон халҡын иң борсоған икенсе мәсьәлә — ҡаты коммуналь ҡалдыҡтарҙы сығарыу.\n— Төбәк операторы 7 ғинуарҙан эшләй башланы, ҡаты коммуналь ҡалдыҡтар раҫланған график буйынса сығарыла. Ҡаты коммуналь ҡалдыҡтарҙы йыйыу өсөн контейнерҙарҙы үҙ көсөбөҙ менән әҙерләйбеҙ һәм һатып алабыҙ. 1 мартҡа тиклем Бишбүләк ауыл Советы ауыл биләмәһенең барлыҡ тораҡ пункттарында контейнерҙар урынлаштырырға планлаштырабыҙ, улар ойошма hәм предприятие, мәғариф, мәҙәниәт учреждениелары территорияларында барлыҡҡа киләсәк.\nҠаты коммуналь ҡалдыҡтарҙы йыйыу өсөн йыһазландырылған ҡайһы бер майҙансыҡтарҙа пластик шешә йыйыу өсөн махсус махсус контейнерҙар урынлаштырыласаҡ. Шундай уҡ контейнерҙар райондың барлыҡ ауыл биләмәләре өсөн етештереләсәк hәм һатып алынасаҡ. Сүп-сар йыйыуға ҡарата күнегелгән ғәҙәтте үҙгәртергә кәрәк — контейнерҙарға ҡаты коммуналь ҡалдыҡтар ғына йыйырға мөмкин, сүп-сар тоҡтарына йыйнаҡ ҡына итеп һалырға кәрәк, ә шыйыҡ ҡалдыҡтарҙы бөтөнләй һалмаҫҡа. Сүп реформаһының маҡсаты — сүпте айырым йыйыуға күсеү. Беҙҙең бурыс — сүп-сарҙы айырым йыйырға hәм ваҡыт үтеү менән ҡаты коммуналь ҡалдыҡтарҙы туплау нормативын кәметергә өйрәнеү, — тип билдәләп үтте Артур Амур улы.\nАртур Амур улы райондың «Заманса ҡала мөхитен формалаштырыу» программаһында ҡатнашыуы тураһында һөйләне. Михайловка ауылындағы парк төҙөкләндерелде. Уҙған йыл башланған, ә ағымдағы йылда Бишбүләк ауылының Юбилей урамында ишек алдарын төҙөкләндереү, шулай уҡ урам уттарын модернизациялаy hәм Ҡыңғыр-Мәнәүездә ял итеү зонаһын төҙөкләндереү эштәре дауаам итәсәк.\nФорумда фекер алышыуға сығарылған икенсе мәсьәлә — күп фатирлы йорттарҙың подъездарын ремонтлау. Төҙөлөш, архитектура hәм торлаҡ-коммуналь хужалығы бүлеге башлығы, баш архитектор Рауил Мөхәммәтшин «Күп фатирлы йорттарҙың подъездарын ремонтлау» республика программаһында ҡатнашыу шарттары менән таныштырҙы, башҡарылған эштәр исемлеген еткерҙе.\n— Быйыл әлеге программа буйынса Yҙәк урам, 10 hәм Юбилей урамы буйынса 5-се һанлы күп фатирлы йорттарҙың алты подъезы ремонтланасаҡ. Һәр подъезды ремонтлауға 150 мең һум (республика бюджетынан 90% hәм район бюджетынан 10%) һалынған. Әлеге подъездарҙа йәшәүселәр йыйылышында ниндәй ремонт эштәрен башҡарырға кәрәклеге тураһында һөйләшәсәкбеҙ. Әгәр эштәр күләме билдәләнгән сумманан артып китһә, әлеге подъездарҙа йәшәүселәрҙең үҙҙәрен финанслауҙа ҡатнашыуы кәрәк буласаҡ. Алдағы биш йылға барлыҡ күп фатирлы йорттар ҙа был программала ҡатнашыу өсөн алдан бүленгән, — тип теүәллек индерә Рауил Рәхим улы.\nБишбүләк ауыл Советы ауыл биләмәһе башлығы Илдар Ситдиҡов форумда ҡатнашыусыларға күп фатирлы йорттарҙа йәшәүселәрҙең дөйөм йорт милкен ҡарап тотоу хоҡуҡтарына hәм бурыстарына ҡағылышлы РФ Тораҡ кодексы статьяһын уҡыны.\n— Йорттарҙың түбәләрен hәм фундаменттарын ҡарҙан таҙартыу, подъездарҙы яҡтыртыу, күп фатирлы йорттарҙы йылытыу сезонына әҙерләгәндә, күп һорауҙар тыуа, — тине Илдар Рәхим улы. — Тәжрибә күрһәткәнсә, берәү ҙә йорттоң хужалыҡ ихтыяждары менән шөғөлләнергә теләмәй, кешеләр үҙҙәрен бары тик үҙ фатирҙары хужалары итеп кенә хис итә. Дөйөм йорт ихтыяждарын халыҡ үҙҙәре, бергәләп хәл итeргә тейеш. Был осраҡта ауыл Советы бары тик ярҙамсы булып ҡына хеҙмәт итә ала. Күп фатирлы йорттарҙа йәшәүселәргә торлаҡ милекселәре ширкәте төҙөү тураһында етди уйланырға кәрeк, тип уйлайым. Был халыкка йорт менән идара итеү, уларҙы ҡарап тотоу hәм ағымдағы ремонт буйынса ҡәтғи ҡарарҙар ҡабул итергә мөмкинлек бирер ине.\nФорум унда ҡатнашыусыларҙы борсоған мәсьәләләр буйынса фекер алышыу дауам итте: ҡаты коммуналь ҡалдыҡтарҙы сығарыу, йорттарҙың түбәләрен, һыу менән тәьмин итеү системаһын ремонтлау, hәр фатирҙы айырым йылытыуға күсеү программаһында ҡатнашыу мөмкинлеге h.б. Район халҡы һорауҙарына «Тепловик» МУП начальнигы Камил Ғатауллин, «Бижбулякэнергосервис» йәмғиәте етәксеһе Азат Хәсәнов, Бишбүләк газ участогы начальнигы Сергей Тимофеев та ҡәнәғәтләнерҙәй яуап бирҙе.\n«Управдом» республика форумына делегаттар итеп Сухоречка ауылынан Анатолий Гордеев, Бишбүләк ауылынан Юрий Холмов hәм Дим ауылынан Сергей Ходак һайланды.\n— Беҙҙең районыбыҙ — беҙҙең уртаҡ йортобоҙ, тимәк, барлыҡ килеп тыуған мәсьәләрҙе лә беҙ бергә хәл итeргә тейешбеҙ. Был беҙҙең ҡулыбыҙҙан килә, — тип «Управдом» муниципаль форум эшенә йомғаҡ яһаны район хакимиәтенең төҙөлөш hәм торлаҡ-коммуналь хужалыҡ мәсьәләләре буйынса урынбаҫары Артур Ғәлиев.


“Башавтотранс” автопаркы йәнә яңы автобустар менән тулыланды | ГТРК «Башкортостан» — Новости Уфы и РБ\n04 сентября 2019 — 19:04 ГТРК «Башкортостан»\nНефаз автобустарының асҡыстары 14 водителгә тапшырылды. Яңы транспорт Өфө пассажирҙарын хеҙмәтләндерәсәк. 51, 74, 69, 110, 290-сы маршруттар буйынса йөрөйәсәктәр. Пассажирҙарҙы йөрөтөү сифатын күтәреү, уларға уңайлыҡтар булдырыу – төп бурыстарҙың береһе. Яңы автобустарҙа тутҡтатыу сигналдары, йылытыу системаһы, коляскала инеүселәр өсөн махсус пандус ҡаралған. Радий Хәбиров яңы пассажир автобустары менән яҡындан танышты һәм водителдәрҙең хеҙмәт шарттары менән ҡыҙыҡһынды, пассажирҙар хәүефһеҙлеген тәъмин итеү мәсъәләһенә айырым иғтибар бүлде. “Башавтотранс” предприятиеһында 1850 водитель эшләй, шуның 800 тирәһе башҡала автобустарын йөрөтә. Хәҙер иһә яңы транспорттарҙы тәртиптә тотоу зарур, тип билдәлне Радий Хәбиров. Ә үткән ял көндәрендә генә ҡала һәм ҡала-ара маршруттарҙы хеҙмәтләндерәсәк тағы ла 180 автобус Башавтотрансҡа тапшырылғайны. “Вектор-Некст” автобустары хәүефһеҙлек ҡайыштары, йомшаҡ ултырғыстар, ГЛОНАСС системаһы һәм башҡа заманса ҡорамалдар менән йыһазландырылған. Машиналар төбәктең 16 район-ҡалаларына йүнәлде. Планға ярашлы, быйыл республика 527 яңы автобус һатып аласаҡ. Әле шуларҙың 418 автобус һатып алынған.


Рөстәм Баһауетдинов Стәрлетамаҡ районы башлығы итеп тәғәйенләнде // Йәмғиәт | новости башинформ.рф\nРөстәм Баһауетдинов Стәрлетамаҡ районы башлығы итеп тәғәйенләнде\n16:34, 31 марта 2015 Йәмғиәт\nӨФӨ, 2015 йыл, 31 март. /«Башинформ» мәғлүмәт агентлығы, Әлим Фәйезов/.\nСтәрлетамаҡ район Советы ҡарары менән Рөстәм Баһауетдинов контракт буйынса Стәрлетамаҡ районы хакимиәте башлығы итеп тәғәйенләнде.\nРөстәм Рәйес улы Баһауетдинов 1963 йылдың 13 мартында Стәрлетамаҡ районы Үрге Уҫылы ауылында тыуған. Юғары белемле. Башҡортостан ауыл хужалығы институтын (хәҙер БДАУ) тамамлаған. Хеҙмәт юлын 1987 йылда Стәрлетамаҡ районының Салауат исемендәге колхозда машиналар ихатаһы мөдире булып башлаған. Һуңынан шул уҡ хужалыҡта төп инженер, Уҫылы ауыл Советы хакимиәте башлығы булып эшләгән. 2000 йылдан бөгөнгө көнгә тиклем Стәрлетамаҡ районының Салауат исемендәге ауыл хужалығы производство кооперативын етәкләгән.\nБашҡортостан Республикаһы Ауыл хужалығы министрлығының Почет грамотаһы, Халыҡтар дуҫлығы ордены менән бүләкләнгән, Башҡортостандың атҡаҙанған ауыл хужалығы хеҙмәткәре исеменә лайыҡ булған.


Бер көндә 45 водитель...\n18 Июль 2019, 19:05\nКисә республика юлдарында 11 авария теркәлһә, уларҙа бер кеше һәләк булған, 12 кеше йәрәхәтләгән. Тәүлек эсендә ЮХХДИ инспекторҙары 2400 юл хәрәкәте ҡағиҙәһен боҙоу осрағын асыҡлаған, 45 эскән водителде тотҡан, урланған дүрт автомобилде тапҡан.\nФото: Башҡортостан ЮХХДИ сайтынан.\nТөндә Күмертау – Ермолаевка юлында 30 йәшлек егет "Renault Logan" автомобилендә йәйәүлене төкөткән. Ҡатын авария урынында һәләк була. Водитель белдереүенсә, ҡатын үҙе көтмәгәндә юлға сыҡҡан.\nКисен иһә Туймазы районында Октябрьский ҡалаһынан 66 йәшлек ир "Kia Ceed" автомобилендә ҡаршы һыҙатҡа сығып, "Renault Sandero" автомобиле менән бәрелешә. Һөҙөмтәлә "Kia Ceed" түңкәрелә. Икенсе автомобилдә булған водитель һәм 66 йәшлек пассажир йәрәхәтләнә.


Ғ.Б. Сәлимов етәкләгән Ленин исемендәге АХК уҙған йылды юғары күрһәткестәр менән тамамланы. Кооператив мал аҙығы әҙерләү, урып-йыйыу миҙгеле һөҙөмтәләре буйынса районда 1-се урынды яулаһа, малсылыҡ комплексы йомғаҡтары буйынса ла иң юғары баһаға лайыҡ булды. Күптән түгел үткән тантаналы йыйылышта коллектив I дәрәжә Диплом менән бүләкләнде. Ғәлим Булат улына иһә аҡсалата премия тапшырылды.\nАвтор: Һаҡмар | Ваҡыты: 09:14 Комментариев нет:\nХәбәр итеүебеҙсә, Рәсәй Федерацияһы Эске эштәр министрлығының Баймаҡ районы буйынса бүлеге янында Йәмәғәт советы ойошторолдо. Муниципаль район хакимиәте бинаһының беренсе ҡатында (Баймаҡ ҡалаһы, С.Юлаев проспекты, 36) граждандарҙан мөрәжәғәттәр һәм тәҡдимдәр ҡабул итеү өсөн махсус йәшник ҡуйылды. Унда теләгән һәр кем хоҡуҡ һаҡлау өлкәһенә булған ялыуҙарын, һорауҙарын, теләк-тәҡдимдәрен ҡалдыра ала.\nБалаларға – баҡса\nБыйыл ҡалабыҙҙың “Малыш” микрорайонында бер нисә ҡатлы ҙур һәм заманса балалар баҡсаһы төҙөләсәк. Төҙөлөш һәм коммуналь-торлаҡ хужалыҡ буйынса муниципаль район хакимиәте башлығы урынбаҫары К.П. Замотаев әйтеүенсә, ошо маҡсатта республика бюджетынан 120 миллион һум аҡса бүленә. 220 урынға тәғәйенләнгән балалар баҡсаһы төҙөлөшө апрель тирәһендә башланасаҡ.\n2012 йылдың 1 ғинуарынан бала тыуғанда бер тапҡыр түләнә торған пособие күләме артты, ул 14266 һумға тиң. Шулай уҡ 1,5 йәшкә тиклем баланы тәрбиәләү буйынса ла пособие артты: беренсе баланы ҡарау буйынса – 2674 һум 90 тин, икенсе һәм унан һуңғыларына 5349 һум 79 тин. Йөклөлөктөң иртә сроктарында иҫәпкә торған ҡатын-ҡыҙҙарға бер тапҡыр түләнә торған пособие күләме – 534 һум 98 тин.\nГаз үткәреү дауам итә\nБылтыр республикабыҙҙың тәүге баш ҡалаһы – Темәстә 14 километр оҙонлоғонда газ үткәргес төҙөлгәйне. Быйыл бында был тәңгәлдәге эштәрҙе тамамлау планлаштырыла. “Зәңгәр яғыулыҡ” селтәрен газ станцияһына тоташтырыу өсөн тағы ла 2 километр тирәһе газ үткәргес төҙөләсәк.\nАвтор: Һаҡмар | Ваҡыты: 09:13 Комментариев нет:\nАлдынғы хужалыҡ тәжрибәһендә\nҮткән шәмбелә Ленин исемендәге АХК-ла уҙған кәңәшмәлә тәжрибә уртаҡлашырлыҡ һәм\nфәһем алырлыҡ өлгөләр күп булды. Уның менән район хакимиәте башлығы\nИ.Х. Ситдыҡов етәкселек итте.\nСара Таулыҡай бригадаһында хужалыҡ рәйесе Ғ.Б. Сәлимов һәм баш зоотехник Ҡ.Р. Уразбаев оҙатыуында һөтсөлөк комплексының эше менән танышыуҙан башланды.\nБашҡортостан Республикаһы Президенты Указы менән оҙаҡ йылдар намыҫлы эшләгәне өсөн Баймаҡ ҡалаһының РОСТО ДОСААФ рәйесе Сәйетов Рамир Шәкирйән улы Башҡортостан Республикаһының Почет грамотаһы менән бүләкләнде.\nБашҡорт халҡының мәҙәниәтен үҫтереүгә индергән тос өлөшө өсөн Баймаҡ районы биләмә-ара үҙәк китапхана директоры Дәүләтшина Луиза Ҡаһарман ҡыҙы Башҡортостан Республикаһы Мәҙәниәт министрлығының Рәхмәт хатына лайыҡ булды.\nРайондың халыҡ хужалығы тармағындағы үткән йыл йомғаҡтары һәм үҙ һөнәренең алдынғылары билдәләнде\nРайондың агросәнәғәт комплексы үҫешенә ҙур өлөш индергәндәре өсөн түбәндәге ауыл хужалығы предприятиелары белгестәре Почет грамотаһына һәм аҡсалата премияға лайыҡ булдылар:\nАлмаев Виктор Николаевич – “Уңыш” АХК-һы Калинин бүлексәһенең мал һимертеү майҙансығы бригадиры,\nҒафарова Фәриға Борхан ҡыҙы – “Уңыш” АХК-һының Йәнйегет бүлексәһе бригадиры,\nҒибатов Зәбир Ишбулды улы – “Рассвет” АХК-һы бригадиры,\nИшмырҙина Эльвира Әмир ҡыҙы – “Байҡара” агрофирмаһы” ЯСЙ-һының зоотехник-селекционеры,\nЛатыпов Рәмил Ғиниәт улы – “Таналыҡ” АХК-һының ферма мөдире,\nМәхейәнов Биктимер Әхмәт улы – “Мырҙаҡаев” КФХ-һының ферма мөдире,\nОгнев Александр Васильевич – “Рассвет” АХК-һы зоотехнигы,\nСыңғыҙов Искәндәр Хәмзә улы - “Баймаҡ” ҒПБ-һы ЯСЙ-һының йылҡысылыҡ бригадиры,\nҮҙәнбаев Шамил Фитрат улы– Ленин исемендәге АХК -ның ферма мөдире,\nУразбаев Ҡәйүм Рәжәп улы – Ленин исемендәге АХК-ның баш зоотехнигы.\n“Һөнәре буйынса иң яҡшыһы – 2011” исеме, чемпион таҫмаһы, аҡсалата премия менән түбәндәге малсылыҡ хеҙмәткәрҙәре бүләкләнде:\nИҫәндәүләтова Мәүсирә Фәтих ҡыҙы – “Байҡара” агрофирмаһы” ЯСЙ-һы,\nИшмөхәмәтова Нурсилә Фирғәт ҡыҙы – “Йылайыр” ЯСЙ-һы,\nКүлибаева Мәфрүзә Сөнәғәт ҡыҙы – “Баймаҡ” ҒПБ-һы,\nҠотлоғужина Мөнирә Рәфҡәт ҡыҙы – Ленин исемендәге АХК,\nРәхмәтуллина Люциә Әхмәҙулла ҡыҙы – “Ибраһимов Т.Г.” ШП-һы,\nРашева Миләүшә Йомағол ҡыҙы – “Союз” ЯСЙ-һы,\nСәғәҙиева Гөлсәсәк Әхмәт ҡыҙы – “Баймаҡ” ҒПБ-һы,\nСәғитова Сәриә Әхмәҙиә ҡыҙы – “Таналыҡ” АХК-һы,\nСәфәрғәлина Көнһылыу Зәки ҡыҙы – “Йылайыр” ЯСЙ-һы,\nСирбаева Мөнирә Яҡуп ҡыҙы – Ленин исемендәге АХК,\nТаштимерова Әнзиә Әнүәр ҡыҙы – “Рассвет” АХК-һы,\nУтарбаева Нурия Асрар ҡыҙы – Салауат исемендәге АХК,\nШәйәхмәтова Миңниса Миңлебай ҡыҙы – “Байҡара” агрофирмаһы,\nЙәнтилина Нуриҙә Фазылйән ҡыҙы – “Уңыш” АХК-һы,\nЙәнтүрина Сәриә Зәки ҡыҙы – “Таналыҡ” АХК-һы.\nБыҙау ҡараусылар араһында\nОрлова Рәйсә Энгельс ҡыҙы – “Рассвет” АХК-һы.\nҒазин Ислам Хәсән улы – “Таналыҡ” АХК-һы,\nГоршенин Риза Иҙрис улы – “Байҡара” агрофирмаһы,\nДәүләтбаев Юлай Фәрит улы – “Уңыш” АХК-һы,\nДанилов Андрей Евгеньевич - “Рассвет” АХК-һы,\nДауытов Фәһим Исмәғил улы – “Уңыш” АХК-һы,\nИшмөхәмәтов Кинйәғәле Айытбай улы - “Йылайыр” ЯСЙ-һы,\nЛенкин Виктор Алексеевич – “Баймаҡ” ҒПБ-һы,\nМөхәмәтйәров Мөрит Фәрит улы – “Байҡара” агрофирмаһы,\nРайманов Рәйес Фәрит улы – “Аҡморон” АХК-һы,\nСалихов Айсыуаҡ Йәноҙаҡ улы – Ленин исемендәге АХК,\nСербененко Владимир Леонидович – “Йылайыр” ЯСЙ-һы,\nСирбаев Ринат Сәйфулла улы – Ленин исемендәге АХК,\nТайыпов Юлай Салауат улы – Салауат исемендәге АХК,\nҮҙәнбаев Шәфҡәт Фирғәт улы – “Баймаҡ” ҒПБ-һы,\nУрманов Сәлихйән Шәрифйән улы – “Алғаҙы” ЯСЙ-һы,\nЯмантаев Зекриә Зәкир улы – “Таналыҡ” АХК-һы,\nӘминев Амур Зиннәтулла улы – “Әминева Г.М.” КФХ-һы.\nЙылҡы көтөүселәр араһында\nИҫәнғолов Рәхимйән Вәлиәхмәт улы – “Союз” ЯСЙ-һы,\nИсмәғилев Зәбир Өмөтбай улы – “Уңыш” АХК-һы,\nҮҙәнбаев Ғәфүр Насип улы – “Аҡморон” АХК-һы.\nАвтор: Һаҡмар | Ваҡыты: 09:10 Комментариев нет:\nКемдәр субсидияға хоҡуҡлы?\nБылтыр торлаҡ йорт һәм коммуналь хеҙмәттәр өсөн түләүгә субсидияны районда 2489 ғаилә алған. Субсидияның дөйөм суммаһы 17 миллион 162 мең һум булып, уртаса күләме 882,06 һум тәшкил иткән. Торлаҡ бүлмә һәм коммуналь хеҙмәттәр өсөн түләүгә субсидияға ҡағылышлы йыш бирелгән һорауҙарға Баймаҡ районы буйынса субсидия секторы мөдире Ләйсән Рамаҙан ҡыҙы Мезина яуап бирә.\n– Кемдәр субсидия алыуға хоҡуҡлы?\n– Субсидия – ул килеме түбән булған граждандарға дәүләт тарафынан күрһәтелгән һәм кире ҡайтарылмай торған социаль ярҙам. Был адреслы социаль программа эшһеҙ граждандарға, 1-2 балалы тулы булмаған ғаиләләргә, күп балалы ғаиләләргә һ.б. йүнәлтелә. Торлаҡ бүлмә һәм коммуналь хеҙмәттәр өсөн түләүгә субсидияны алыуға торлаҡ хужаһы (торлаҡ йорт, торлаҡ йорттоң бер өлөшө, фатир, фатир өлөшө), дәүләт йәки муниципаль торлаҡ менән файҙаланыусы, шәхси торлаҡ бүлмәгә инеп түләп йәшәүсе дәғүә итә ала. Торлаҡ бүлмә һәм коммуналь хеҙмәттәр өсөн түләнгән сығым (төбәк стандарттары сиктәрендә) ғаилә килеменән артҡан осраҡта ғына граждандарға субсидия бирелә. Шуны ла әйтеп үтергә кәрәк: субсидия юллаусының торлаҡ һәм коммуналь түләүҙәр буйынса бурысы булмауы йәки бурыстарҙы ҡаплау тураһында килешеү төҙөү шарт. Субсидия алты айға тәғәйенләнә, ошо ваҡыт уҙғас, ҡабаттан беҙҙең бүлеккә документтар йыйып тапшырырға кәрәк.\n– Субсидия алыусының ғаилә составы нисек билдәләнә?\n– Субсидия алыусының үҙе менән бергә бер йортта йәшәүселәр ғаилә составына инә.\n– Торлаҡ бүлмә һәм коммуналь хеҙмәттәргә хаҡтар артыуы субсидия күләменә йоғонто яһаймы?\n– Торлаҡ-коммуналь хеҙмәттәр хаҡының төбәк стандарттары үҙгәргән көндән алып, субсидияның да күләме ҡабаттан иҫәпләнә. Мәҫәлән, былтыр субсидияларҙы ҡайтанан иҫәпләү БР Хөкүмәтенең “2011 йылға Башҡортостан Республикаһы муниципаль берәмектәре буйынса торлаҡ-коммуналь хеҙмәттәр хаҡының республика стандарттары тураһында”ғы ҡарарына ярашлы башҡарылды. Ошо уҡ ҡарар нигеҙендә ғаиләнең йыйылма сығымы күләмендә торлаҡ һәм коммуналь хеҙмәттәр өсөн түләүҙә граждандарҙың сығымы өлөшөнә максималь рөхсәт ителгәнсә яңы республика стандарты билдәләнде. Ул граждандарҙың субсидия күләмен дә арттырҙы. Субсидиялар шулай уҡ йәшәү минимумы күләме үҙгәргәндә лә ҡайтанан иҫәпләнә. 2012 йылдың 1 ғинуарынан йәшәү минимумы хеҙмәткә яраҡлы халыҡ өсөн 5861 һум, пенсионерҙарға – 4471, балаларға 5374 һум тәшкил итә. Ошо сәбәпле субсидия күләме 1 ғинуарҙан яңынан иҫәпләнде.\n– Субсидия юллау өсөн ниндәй документтар кәрәк?\n– Билдәләнгән формалағы ғариза; ғариза биреүсенең һәм ғаилә ағзаларының паспорттары, балаларҙың тыуыу тураһындағы таныҡлыҡтары, торлаҡ йортҡа найм килешеүе, хоҡуҡтарҙы дәүләт теркәүе тураһындағы таныҡлыҡ һ.б. күсермәләре, ғаилә составы тураһында белешмә, ғариза биргән көнгә ҡарата уҙған алты айға килемдәр (эш хаҡы, пособие, пенсия һ.б.) тураһында белешмә, торлаҡ һәм коммуналь хеҙмәт өсөн һуңғы түләүҙәрҙе раҫлаусы документтар (квитанциялар һ.б), ғариза биреүсенең льготаларға хоҡуҡтарын раҫлаусы документтар, ғариза биреүсенең һаҡлыҡ кенәгәһе күсермәләре.\nСубсидия өсөн кәрәкле документтар исемлеге райондың бөтә ауыл биләмәләре хакимиәттәрендә лә бар.\nТулыраҡ мәғлүмәтте райондың субсидия секторынан түбәндәге адрес буйынса алырға була: Баймаҡ ҡалаһы, Пименов урамы, 81 (элекке хәрби комиссариат бинаһында), телефоны: 2-26-11. Эш режимы: эш көндәрендә 8.30-ҙан киске сәғәт 6-ға тиклем.\nВетерандар ойошмаһына – 25 йыл\nБаймаҡ районы ветерандарының тәүге конференцияһы 1987 йылдың 24 ғинуарында булғайны. Был сарала төрлө ойошма-предприятиеларҙан делегаттар ҡатнашты. Конференцияның эше менән партия етәкселек итте. Ошонда Борхан Абдулла улы Сәмиғуллин һуғыш һәм хеҙмәт ветерандарының район һәм ҡала советы рәйесе итеп һайланды. Уның урынбаҫары булып В.Б. Буранбаев, йәмәғәт ойошмалары менән бәйләнеш тотоу буйынса С.С. Самарбаев, секретарь вазифаһына Г.Р. Яҡупова ҡуйылды.\nАвтор: Һаҡмар | Ваҡыты: 09:06 Комментариев нет:\nЯңы йыл байрамдары, ниһайәт, артта ҡалды. Уны һәр кем, һәр ауыл халҡы үҙҙәренсә үткәргән һәм ошондай йөкмәткеле, әммә һуңлаған хаттар редакциябыҙға һаман да килә әле. Уларҙы оҙон итеп баҫып булмағанға күрә, өҙөктәрен генә бирергә булдыҡ.\n“Өлкән йәштәгеләрҙе Яңы йыл байрамы бик үк ҡыҙыҡһындырмайҙыр, тип уйлайбыҙ, – тип яҙа Семеновск ауылынан Миңзәлә Мырҙабаева. – Улар, моғайын, көндәлек эштәрен теүәлләп, төнгө 12-лә ял итәләрҙер. Ошоно уйлап беҙ, Семеновск ҡатын-ҡыҙҙары советы, ауыл биләмәһе хакимиәте менән берлектә 75 йәш һәм унан өлкәндәрҙе “Зәңгәр ут” кисәһенә йыйҙыҡ. Ҡыҙыҡлы уйындар йыр-бейеү, ҡотлауҙар менән үрелеп барҙы. Тәмле сәйҙәр эсеп, ҡыңғырауҙар тағылған, кашауай саналар егелгән аттарҙа ҡәҙерле ҡунаҡтарыбыҙҙы өйҙәренә ҡәҙәр оҙаттыҡ. Кисә үҙебеҙгә лә бик оҡшаны, инәйҙәрҙең ҡыуаныстары беҙгә ҡанат ҡуйҙы”.\nАта-әсәләр комитеты ағзаһы Гөлгөнә Үҙәнбаеваның хатында: “Билал мәктәбендә Яңы йыл маскарадын үткәреүгә урындағы эшҡыуарҙар, уҡытыусылар, мәсет һәм хәлдәренән килгән ата-әсәләр бағыусылыҡ ярҙамы күрһәтте. Уларға, шулай уҡ ҡалаға барып, үҙ машиналарында бүләктәр һәм күстәнәстәр алып ҡайтырға ярҙам иткән Илдар Күсәрбаев һәм Нәғимйән Биктимеровҡа, байрамды ойоштороуҙа әүҙем ҡатнашҡан ата-әсәләр комитеты ағзалары Люциә Кәримова һәм Миңлегөл Амановаға ҙур рәхмәт. Шундай ярҙамсыл, ихтирамлы ауылдаштарыма эштәрендә уңыштар, ғаилә именлеге, һаулыҡ, оҙон ғүмер теләйем”, – тигән юлдар бар.\nИҫке Сибайҙан Әнисә Абдулғазина Сәфәр айы тураһындағы хатын һуңлатып килтергәнгә күрә, ваҡытында баҫа алманыҡ. Ул унда был айҙың хикмәттәре, был көндәрҙә уҡыласаҡ сүрәләрҙең тәртибе һ.б. тураһында яҙған. “Был көндәрҙе бушҡа үткәрмәйек, иртәнән алып ҡояш байығансы доғала уҙғарһаҡ, үҙебеҙ өсөн бик ҙур файҙа. Пәйғәмбәребеҙгә салауат уҡыйыҡ!” – ти ул.\nБаймаҡ лицей-интернатына – 55 йыл\n“Балалар, тороғоҙ, йүгерегеҙ зарядкаға!”. Бүлмәбеҙгә дежур тәрбиәсе инеп утты яндыра, бөтәбеҙ ҙә һикереп тороп, спорт формаһын кейеп, зарядкаға теҙеләбеҙ. Коридорҙың осонан һәлмәк кенә баҫып Айҙар Йыһанша улы Хөсәйенов күренә. Ул йыш ҡына таң менән килеп шулай тикшерә.\nИртәнге аштан һуң дәрестәргә ҡыңғырау зыңғырлай. Алъяпҡыстар, ҡыҙыл галстуктар тағып, беҙ кабинеттарға йүгерәбеҙ. Дәрестәр һиҙелмәйсә үтеп тә китә. Уҡыусылар төшкө ашҡа йыйыла. Был аҙнала беҙҙең 8-се “а” класы ашханала дежур. Икмәк бүлгән бүлмәлә малайҙар эшләй, ә ҡыҙҙар тәрилкә йыуа, уҡыусыларға аш ташый. Бындағы эш тиҙ генә, конвейер шикелле башҡарыла. Сәғәт 2-лә ашхана бушап ҡала. Бына тағы ла ҡыңғырау. Класс бүлмәһенә беҙҙең тәрбиәсебеҙ Фәүзиә Такаева килеп инә. Ул шул тиклем талапсан, ғәҙел кеше. Беҙ теҙмә буйынса дәрестәрҙе әҙерләргә тейешбеҙ.\nИң көтөп алған көнөбөҙ – шәмбе. Кискеһен спортзалда нәфис фильм күрһәтәләр, ә унан һуң өлкән синыфтар ял кисәһе ойоштора. Кемдер ял кисәһенә, берәүҙәр киноға, бәғзеләр ҡайтып китергә әҙерләнә. Беҙгә өлкән класс уҡыусыларының гармунға өҙә баҫып бейеүҙәре, аҡҡош шикелле вальста әйләнеүҙәре оҡшай, бер яҡ ситтә иҫебеҙ китеп уларҙы күҙәтәбеҙ. Киске 11-гә яйлап бүлмәләргә таралышабыҙ. Бөгөн отбой һуңыраҡ. Бүлмәләш ҡыҙҙар йоҡларға әҙерләнә, тәрбиәсе инеп утты һүндерә һәм беҙ төнө буйы ҡыҙыҡ нәмәләр һөйләшеп сығабыҙ. Күҙ алдымдан интернатымдың оҙон бер аҙнаһы кино таҫмаһы кеүек үтте. Ә ҡасан ғына булды был онотолмаҫ көндәр... Эйе, ғүмер аҡҡан һыу кеүек үтеп тә киткән.\nТөптән уйлап ҡараһаң, интернатым мине күп нәмәгә өйрәтте, тормошта бирешмәҫкә, үткен булырға, ғөмүмән, иң изге сифаттарҙы тәрбиәләне. Буласаҡ һөнәремде лә мин еңел һайланым. Районда сит телдәр уҡытыусылары булманы, ә интернатҡа Өфөнән йәш кенә ҡыҙҙар килеп уҡыта торғайны. Инглиз теле буйынса һөнәр һайлауыма улар этәргес көс биргәндер.\nБыйыл беҙҙең интернатты тамамлауыбыҙға 40 йыл. Класташтарым Рәсүл, Мирза, Заһита, Айһылыу, Шәмсинур, Мөслимәне мәктәпте бөткәндән алып күргәнем юҡ. Һеҙ ҡайҙа? Әйҙәгеҙ, класташтарым, тағы ла бер тапҡыр туған мәктәбебеҙгә йыйылайыҡ, үткәндәрҙе иҫләйек, бала саҡ эҙҙәренән атлайыҡ, алһыу таңдарҙы ҡаршылайыҡ!\nАвтор: Һаҡмар | Ваҡыты: 09:03 Комментариев нет:\nУңыштар беҙгә юлдаш\nБашҡорт теленә һөйөү әсәнән бирелә, тиһәләр ҙә, уны үҫтереүҙә, байытыуҙа башҡорт теле һәм әҙәбиәте уҡытыусыларының да роле ғәйәт ҙур. Ошо йәһәттән бар тырышлығын һалып, ваҡытын да, көсөн дә йәлләмәй эшләп йөрөүселәр бихисап. Шуларҙың береһе – Таһир мәктәбенең башҡорт теле һәм әҙәбиәте уҡытыусыһы Г.Р. Байраҡаева.\nГөлкәй Радик ҡыҙы – беҙҙең ауыл килене. Өфөләге китапхана техникумын тамамлап, ете йыл Баймаҡ үҙәк район китапханаһында эшләй. Ситтән тороп БДУ-ның филология факультетын тамамлай. Хәҙер тиҫтә йылдан ашыу Таһир мәктәбендә уҡыусыларға Әсә теле серҙәрен өйрәтә. Өс йылдан ашыу тәрбиә эштәре буйынса директор урынбаҫары булып та эшләне.\nСаҡырылмаған ҡунаҡ фажиғәһе\nХөкөм эскәмйәһенә ултырған кешеләрҙе күреп (араларында урамда көн дә тиерлек осраған, йөҙҙәре таныш әҙәмдәр ҙә осрап ҡуя), йыш ҡына ауыр уйҙарға ҡалаһың. Яҙмыштың ни тиклем аяуһыҙ булыуын, бер секундҡа ғына үҙеңде ҡулдан ысҡындырыуың ниндәй ҡазаға килтереүен аңлайһың. Хөкөм ителеүселәрҙең барыһын да кешелек сифаттарын юғалтҡан вәхшиҙәр тип әйтеп булмай. Кемдер үҙен һаҡлауҙың самаһын арттырған, бәғзе берәүҙәрҙең зиһенен ниндәйҙер ҡара көс томалаған, кемеһелер хәйерһеҙ сәғәттә ҡазалы урынға килеп эләккән...\nШулай ҙа Баймаҡ район суды хеҙмәткәрҙәре әйтеүенсә, бик һирәк енәйәт айыҡ аҡыл менән ҡылына, бар фажиғәнең башында – эскелек, иҫерткес эсемлектәрҙе самаһыҙ ҡулланыу ята. Сираттағы әҙәм балаһы ла шешә ҡоллоғонан, яңғыҙлығынан ысҡына, әҙәми тормошҡа ылыға алмай, өсөнсө мәртәбә хөкөм ителде.


19 мая 2016 — 16:16\nБөгөн Сочи АСЕАН форумында ҡатнашыусыларҙы ҡабул итә. Рәсәй президенты Азия банкы етәксеһе Цзинь Лицюнь менән осрашып Транссибты киңәйтеүҙә, Алыҫ көнсығыштағы проекттарҙа ҡатнашырға тәҡдим итте. Ҡытай һәм Һиндостан менән бергә Рәсәй ҙә был банктың төп акционеры булып тора.\nПарижда полиция хеҙмәткәрҙәренә һөжүм иткән өсөн дүрт кеше ҡулға алынған. Улар аяҡтары менән тибеп хоҡуҡ хеҙмәткәрҙәренең машинаһының быялаһын ватҡан һәм ут төрткән. Францияла һуңғы арала полицияның бик күп хеҙмәткәрҙәре уларҙа ҡарата агрессияның көсәйеүе тураһында белдергән.\nБразилия үҙ тарихында быға тиклем булмаған хәлдә ҡалды. Президент Дилма Руссефф ярты йылға вазифаһынан ситләтелде. Илдә тыныс түгел. Бик күп сәйәсмәндәр, политологтар Бразилияғы хәлде фетнә менән сағыштыра. Президент хакимиәтенең элекке етәксеһе Жак Вагнер әйтеүенсә, фетнә ойоштороусылар Руссефф өсөн тауыш биргән 54 миллион кешенең тауышын бер-нисә сәғәттә юҡҡа сығарҙы.\nШри-Ланкала ер ишелеү сәбәпле 200 ғаилә хәбәрһеҙ юғалған. Уларҙы эҙләүҙә 300 һалдат ҡатнаша. 1 мең 200 кеше йорт-ҡаралтыһыҙ ҡалған. 3 ауыл емерелгән. Туҡтауһыҙ яуған ҡойма ямғырҙар сәбәпле ауыл, ҡалалар һыу аҫтында ҡалған. 200 мең кеше йорттарын ҡалдырып китергә мәжбүр.


Өфөлә ихаталарҙы төҙөкләндереүгә бюджет средстволары етмәй\n12 Октябрь 2010, 10:09\nБюджет тәьминәте бөгөн Өфөлә иң түбәндәрҙең береһе. Был күрһәткес буйынса республиканың баш ҡалаһы миллионлы халҡы булған ҡалалар араһында арттан икенсе урында тора. Был турала Өфө хакимиәтендәге матбуғат конференцияһында ҡала башлығы Павел Качкаев хәбәр итте.\n— 12,5 миллиардлыҡ бюджеттың миллиондан ашыу халҡы булған ҡала өсөн аҙ булыуы көн кеүек асыҡ, - тине ул. Сағыштырыу өсөн 1,4 миллион халҡы булған Новосибирскиҙың бюджеты 21 миллиард һум тәшкил итә. Омскиҙа, уның халҡы яҡынса Өфөнөкө кеүек, бюджет – 18 миллиард.\nПавел Качкаев әйтеүенсә, ҡала был мәсьәләне хәл итеүҙә ярҙам күрһәтеүҙәрен һорап республика етәкселегенә мөрәжәғәт иткән.\n— Әгәр өҫтәмә средстволар табылһа, беҙ уларҙы тәү сиратта ихаталарҙы һәм квартал араларындағы территорияларҙы төҙөкләндереүгә йүнәлтәсәкбеҙ, - тине Качкаев. — Бөгөн беҙ был маҡсатҡа йылына ни бары 50 миллион һум бүләбеҙ, был ғына етмәй. Өҫтәмә ресурстар булғанда, был сумманы өс тапҡырға арттырырға мөмкин.\nАвтор:Евгений Рәхимҡолов | фото: Евгений Рәхимҡолов


Итальян сайтында таныша - таныша италияға бушлай таныша видео - Видео чат - таныштырыу лайф - стрим тере!\nӘгәр һеҙ мөхәббәт көсөн\nИталияла беҙ голланд ирекле танышыу сайтыИталия һәм интернетта эҙләүгә, саралар ҡабул ителә, беҙ бөгөн булһын өсөн тырыша. Италияла күп синглы менән осрашыу көтә һеҙҙе. Рәхим итегеҙ Италия видео таныштырҙы. Голландия беҙҙә сайтында танышырға итальян синг ҡаршы бушлай. Һәм беҙҙең сайттан таба итальян онлайн синглы менән аралаша, таныша. Бөгөн бушлай онлайн мөхәббәт һәм италия ҡаршы таныштырҙы. Ләззәт ала.\nИталияла беҙ голланд ирекле танышыу сайты.\nИталия һәм интернетта эҙләүгә, саралар ҡабул ителә, беҙ бөгөн булһын өсөн тырыша.\nИталияла күп синглы менән осрашыу көтә һеҙҙе.\nРәхим итегеҙ Италия видео таныштырҙы.\nГолландия беҙҙә сайтында танышырға итальян синг ҡаршы бушлай. Һәм беҙҙең сайттан таба итальян онлайн синглы менән аралаша, таныша. Бөгөн бушлай онлайн мөхәббәт һәм италия ҡаршы таныштырҙы. Ләззәт ала. Мин яратам әҙерләп, урамға сығырға, гулять, сәйәхәт, уҡыу һәм наслаждайся яҡшы фильм, ҡайһы бер компаниялар һәм волынкала уйнау брезговать яҡшы түгел. Минең исемем-мин италия һәм джованни була.\nЕгет тығыҙ мин, тормошта ниндәй маҡсатҡа ирешергә теләйбеҙ.\nФизик антропология, археология миңә оҡшай, мотивационный китап уҡырға, спорт менән шөғөлләнергә һәм донъя буйлап сәйәхәт.\nМин эҙләгән мөнәсәбәттәр ныҡлы булыр. Мин яратам ҡатын-ҡыҙҙы эҙләп, кемдер, мәрхәмәтле һәм дә мәлих, интеллектуаль, аҡыллы һуғарылған, күрһәтергә мөмкин, тип теләйем һәм уның кеүек тоя ул, коммуникатор ҙур. Мин сығып, бик еңел аралашыу, кешеләр һәм кеше. Теннис уйнарға яратам мин, мин.\nмин йыш ҡына яҡын арала ул эшләй, тип һөйләгәйнеләр, беҙгә ҡасан бәйләнешкә инеп, мин әйткән ваҡытта яҡын булған, беҙ бәйләнешкә инә, яҡын арала мин һөйләгәйнеләр, беҙгә ҡасан бәйләнешкә инеп, мин әйткән ваҡытта яҡын булған, беҙ бәйләнешкә инә, яҡын арала мин һөйләгәйнеләр, беҙгә ҡасан бәйләнешкә инеп, ауыл ерендә яңғыҙым йәшәйем.\nҡушылдығы швейцария һәм көньяҡ италия тоскана, был мин. минең илдә тыуған яғында дуҫтары холландс эшләргә теләр инек. Итальян ҡатын-ҡыҙ миңә оҡшай, әммә мин белгән ҡатын-ҡыҙ бик теләй ине. башҡа илдәрҙә. Һәр теләгән. Мин белергә теләр инем, һәм мин уларҙан айырылырға тора белгән кешеләр. Беҙҙең үҙ мөһим булып, беҙ ҙә күрҙек. Һәр саҡ бер-береңде аңлау еңел түгел, электрон почта менән башланды, әммә беҙ ауыҙ итә ала. Мин ҙур кешеләр менән юмор хистәре, әхләҡи һәм физик яҡтан тотороҡло итә. Сифаттары менән ҡатын-ҡыҙ эзләй, мөхәббәт һәм хәстәрлек уны ҡабул итә. Йөрәгең асыҡ һәм ихтирамлы. Итальян таныштырҙылар: бушлай танышыу сайты тулыһынса голланд таныштырҙы. Яңғыҙ ир-егеттәр һәм ҡатын-ҡыҙҙар голланд бөгөнгө көндә был сайтында танышырға италияла ҡушыла. Һеҙ күптәр интернет итальян синглы менән осрашыу көтә.\nХеҙмәт бушлай һәм бөтөнләй таныш ир-егет ҡатын-ҡыҙҙарҙың италияла беҙҙең танышыу.\nЗинһар, башҡалар араһында үҙенең сайтында танышыу сайтының береһендә ҡаршы матч идеаль мөхәббәт пиранези ҡушыла.\nСаралар ҡабул итеү, теркәү башлана һәм иғландар өсөн онлайн-италияла менән танышты таныштырҙы.\nОнлайн-таныштырыр: ҡыҙҙар һәм ир-егеттәр өсөн иң танышты селтәре танышыу өсөн глазго\nтеркәү телефоны менән башҡа ч рулетка видео онлайн башҡа бушлай таныша теркәлгән без теркәлгән 18 видео чат был видеочивать яланғас танышты видео 18 видеочивать рулетка башҡа өлкәндәр өсөн теркәлгән танышты ир-егет менән таныштым. телефон менән фото менән танышты иғлан заможняя ҡатын-ҡыҙы таныштырҙы.


Балалар һәм әсәләр сәләмәтлеген хәстәрләп\n19 Июнь 2019, 11:20\nБашҡортостанда “Һаулыҡ һаҡлау” милли проектына ярашлы 2024 йылға тиклем 18 балалар поликлиникаһына һәм ауырлы ҡатындарҙың һаулығын хәстәрләү учреждениеһына капиталь ремонт яһаласаҡ. Шулай уҡ 220-нән ашыу ҡорамал һатып алыу планлаштырыла.\nОшо эштәр “Һаулыҡ һаҡлау” милли проектының “Балалар сәләмәтлеген һаҡлауҙы үҫтереү” проектында ҡаралған. “Бынан тыш, Туймазы һәм Дүртөйлө ҡалаларында балалар поликлиникалары төҙөлә”, – тип хәбәр иттеләр Һаулыҡ һаҡлау министрлығының матбуғат хеҙмәтенән.\n“Балалар сәләмәтлеген һаҡлауҙы үҫтереү” төбәк проектын тормошҡа ашырыу өсөн быйыл Башҡортостан власы 1 миллиард 700 миллион һум йүнәлтәсәк, был сумманың 300 миллион һум самаһы – федераль бюджеттан. Был программа һөҙөмтәһендә сабыйҙарҙың үлем осраҡтары кәмергә тейеш, тиелә ведомствола.\nБилдәле булыуынса, 2019 – 2024 йылдарҙа Рәсәйҙә !Һаулыҡ һаҡлау” милли проектын тормошҡа ашырыу өсөн 1,7 триллион һумдан ашыу аҡса йүнәлтеү планлаштырылған.


“БашкирБи” юл буйында ҙур комплекс төҙөй\n15 Сентябрь , 14:15\nЕр инвесторға сауҙалашыуһыҙ ҡуртымға бирелә.\nБашҡортостанда юл буйы сервисын үҫтереү программаһына ярашлы дәүләт ярҙамы сараһы булараҡ, ер участкаһын инвесторға сауҙалашыуһыҙ бирергә ҡарар ителде.\nАрхангел районындағы майҙаны өс гектарҙан ашыу ер “БашкирБи” компанияһына ҡуртымға тапшырыла. Башҡортостан Башлығы Радий Хәбировтың бойороғонда ошо турала әйтелә.\n“БашкирБи” йәмғиәте күп йүнәлешле ҙур комплекс төҙөүҙе күҙ уңында тотҡан инвестиция проектын тормошҡа ашырыуҙы планлаштыра. Ул АЗС-ты, ҡунаҡхананы, кафены, магазинды, автосервисты, автомобилдәр туҡталҡаһын үҙ эсенә аласаҡ.\n– Әле был юл участкаһында заманса юл буйы сервисы объекттарына ихтыяж бар. Компания проектҡа 135 миллион һум инвестиция йүнәлтергә, 59 эш урыны булдырырға ниәтләй, – тине республиканың сауҙа һәм хеҙмәттәр министры Алексей Гусев. – Уртаҡ тырышлыҡ менән проектты уңышлы тормошҡа ашырыбыҙ, тип ышанам.\nБыл эш “Өфө–Инйәр–Белорет” автомобиль юлында Петропавловка ауылынан көнбайыштараҡ башҡарыла. 2021-2022 йылдарҙа – автозаправкалау станцияһы, ә 2022-2023 йылдарҙа сервис комплексын төҙөү ҡарала.\nМәғлүм булыуынса, әле 57 инвестор менән үҙ-ара бәйләнеш булдырылған, инвестицияның дөйөм күләме – алты миллиард һумдан ашыу. “Инвестиция сәғәте” ултырыштарында 23 инвесторҙың юл буйы сервисы өлкәһендәге проекттары ҡаралған.\nӘйткәндәй, юл буйы сервисы объекттары Башҡортостандың Өҫтөнлөклө инвестиция проекттары исемлегенә инә ала. Инвесторҙарға ярҙам күрһәтелә. Проект 50 миллион һумдан ашыу инвестиция йүнәлтеүҙе һәм кәмендә 25 эш урыны булдырыуҙы күҙаллаһа, инвестор ер участкаһын сауҙалашыуһыҙ ҡуртымға алыуға дәғүә итә ала. Тағы ла бер дәүләт ярҙамы сараһы – транспорт һәм инженерлыҡ инфраструктураһы объекттарын төҙөүгә сығымдың бер өлөшөн ҡаплау.


КОЛЛЕКТИВ МЕНӘН «АТАЙСАЛ»ҒА\nГәзитебеҙгә коллектив менән берҙәм яҙылып килгән ойошмалар менән дуҫлыҡ ептәре ѳҙѳлмәй. Ошондай тоғро дуҫтарыбыҙға оло рәхмәтлебеҙ. Уларҙың һѳйѳнѳстәре тураһында гәзит уҡыусыларыбыҙға шатланып еткерәбеҙ.\nУҙған аҙнала шундай тырыш коллективтарҙың береһе—Йылайыр районы Ҡыпсаҡ урта мәктәбе уҡытыусылары һәм уҡыусылары менән йылы осрашыу үтте. Йылайыр районында был мәктәп яҡшы күрһәткестәре менән дан тота. Мәктәпте тамамлаған ҡыҙҙар һәм егеттәр 100 процент менән юғары уҡыу йорттарына уҡырға инә. «Уҡыусыларыбыҙ урта мәктәпте яҡшы һѳҙѳмтәләр менән тамамлап, республикабыҙҙың ғына түгел, Мәскәү, Санкт-Петербург ҡалалары уҡыу йорттарының студенттары булып китә. Быйылғы сығарылыш уҡыусылары ла һынатманы, күптәре юғары уҡыу йорттарында белем алһа, икәүһе генә колледжға уҡыуын дауам итә»,—ти ғорурлыҡ менән мәктәп директоры Гѳлнур Рамаҙан ҡыҙы Йомағолова.\nӘ был йәһәттән башҡаларҙа хәлдәр нисек икән? Ниндәй һѳйѳнѳслѳ яңылыҡтарығыҙ бар? «Атайсал»ға коллективығыҙ менән яҙылығыҙ ҙа, беҙгә хәбәр итегеҙ, беҙ һеҙҙең уңыштар хаҡында мотлаҡ яҙып сығырбыҙ.


Төбәктә банктар ипотека кредиттарын биреүҙе өстән бер өлөшкә кәметте // Иҡтисад | новости башинформ.рф\nТөбәктә банктар ипотека кредиттарын биреүҙе өстән бер өлөшкә кәметте\n16:17, 10 декабря 2015 Иҡтисад\nҒинуар-октябрь айҙарында банктар Башҡортостан халҡына 21,09 миллиард һумға 15,4 мең ипотека кредиттары биргән. Уҙған йылдың ошо уҡ осоро менән сағыштырғанда төбәктә ипотека кредитлауы өстән бер өлөшкә кәмегән. Былтыр ғинуар-октябрҙә 32,05 миллиард һумға 22,03 мең ипотека кредиттары бирелгән. Бындай күрһәткестәр Үҙәк банктың республика бүлексәһендәге финанс статистикаһынан алынды.\n1 ноябргә ипотека кредитлауы күләме буйынса Башҡортостан Волга буйы федераль округында икенсе позиция биләй. Беренсе урында — Татарстан (27,99 миллиард һум). Өсөнсөлә — Һамар өлкәһе (19,08 миллиард һум).\nУртаса алғанда быйыл республикала ипотека кредиттары 14 йылға йылына 13,9 процент менән бирелгән. 2014 йылдың ғинуар-октябрь айҙарындағы уртаса күрһәткестәр — 15 йыл һәм 12,5 процент.


Конспект урока "Рәүеш дәрәжәләре"\nИнфоурок / Другое / Конспекты / Конспект урока "Рәүеш дәрәжәләре"\nТема. Рәүеш буйынса белемдәрен системалаштырыу\n1. Уҡыусыларҙы рәүеш дәрәжәләре менән таныштырыу, рәүеш темаһы буйынса алған белемдәрен нығытыу һәм системаға һалыу.\n2.Уларҙың иғтибарҙарын һәм логик фекерләү һәләттәрен үҫтереү.\n3.Спортҡа һөйөү, сәләмәт тормош алып барыуға ынтылыш тәрбиәләү.\n1) дидактик принциптар:фәннилек, күрһәтмәлелек, уҡыу – уҡытыу барышының тәрбийәүи характерҙа булыуы;\n2) лингвистик принциптар:функциональ – семантик принцип (рәүештәрҙе һөйләм төҙөүҙәге роленән сығып өйрәнеү), бүлек-ара бәйләнеш принцибы (тел ғилеменең лексика, морфологогия, һүҙ яһалышы бүлектәрен бәйләп биреү);\n3) методик принциптар: коммуникатив, ситуатив – тематик принцип;\nДәрестең төрө: ҡатнаш дәрес\nДәресте йыһазлау. Интерактив таҡта, сигнал каточкалар, картондан киҫелгән сигналдар,карточкалар, сюжетлы һүрәт\nДәрестең план - конспекты.\nУҡыусылар менән иҫәнләшеү. Дәрескә әҙерлектәрен тикшереү. Уңай психологик уңай булдырыу. Дәресте башлау.\nЙыуып ташлай йылдар туҙанын,\nТоҡандыра ыҙғыш усағын.\nЫуы менән һибә михнәтен,\nЙәнгә бөркә йәшәү сихәтен.\n-Эйе, һүҙ-үҙе бер ғәләмәт донъя, мөғжизә. Әҙәбиәтебеҙ аҡһаҡалы М.Кәрим әйтеүенсә, һүҙ - аралашыу ҡоралы ғына түгел, ул гүзәллекте аңлатыр үлсәм, күрһәткес тә. Уның ярҙамында донъяны танып беләбеҙ, аралашабыҙ.\nҺүҙҙәр теҙмәһе ағыла...Иҫ китерлек бер нәмә лә юҡ һымаҡ.Ә ысынында иһә,уның аша образдар таныйбыҙ,һүҙҙең мәғәнәһен аңлатабыҙ.\nII. Төп этапта буласаҡ актив эшсәнлеккә әҙерлек. Актуалләштереү\nУҡытыусы. Уҡыусылар, беҙгә экранда башватҡыс бирелгән. Унда бер һүҙ йәшерелгән, беҙгә шуны табырға кәрәк. Һорауҙары бына ошолай:\nБашҡортса ла яҡшы бел,\n......... да яҡшы бел!\nИкеһе лә беҙҙең өсөн\nИң кәрәкле, затлы тел. (русса)\nӘкрен түгел....( шәп)\nАшыҡ- .... кейенде (бошоҡ)\nЙыш түгел...... (һирәк)\nБеҙ шаҡмаҡтарға язған һүҙҙәр ниндәй һорауға яуап бирәләр?\nШулай булғас, был һүҙҙәр ниндәй һүҙ төркөмөнә ҡарай?\nДәрестең маҡсаттарын билдәләйбеҙ.\nРәүештәр тураһында иҫкә төшөрөп китәйек.\nҒалимдар был турала нимә әйтте икән.\nТелмәр аппаратына күнекмә.\nIII. Төп этап. Белем биреү һәм системаға һалыу.\nУҡыусылар, беҙ башватҡысты сискәндә вертикаль буйынса ниндәй һүҙ килеп сыҡты? (спорт).\nНимә ул спорт?\nУл һүҙ менән ниндәй ҙур ярыш бәйләнгән?(олимпиада)\nОлимпиадала кемдәр ҡатнаша?( спортсмендар)\nКемдәр киләсәктә спортсмен булып китә? (спорт һөйөүсе балалар)\nСпорт менән шөғөлләнеүҙең ниндәй файҙаһы бар? (кеше сәләмәт, көслө, ҡыйыу була).\nХәҙер уҡыусылар иғтибар менән экранға ҡарағыҙ. Һеҙҙең алда “Буласаҡ чемпиондар” исемле һүрәт. Һеҙгә рәүештәр ҡулланып һөйләмдәр төҙөргә кәрәк. (Көн ғәжәп матур. Балалар шәп итеп тауҙан шыуалар. Әсләм Тимурҙан шәберәк шыуа. Малайҙар бейек тауҙан түбәнгә табан шыуалар. Юғарыла шыршылар үҫә. Улар елдәй шыуалар.Киләсәктә шәп шыуырҙар)\nРәхмәт, бик тырышып эшләнегеҙ, афарин.\nОлимпиада спортсмендарҙың ниндәй оҫталыҡтарын тикшерә?( шәп йүгереү, оҫта йөҙөү, тура атыу, матур шыуыу, ҡыйыу булыу, етеҙ барыу)\nСлайд (үҙҙәрен тикшереү)\nЭйе, ә бөгөн беҙ һеҙҙең менән рәүештәрҙең тағы ла бер үҙенсәлеге менән танышабыҙ. Экранға иғтибар менән ҡарағыҙ.\nСлай. Беҙҙең хоккейсылар поляктарҙан етеҙерәк уйнай.\nЕвгений Плющенко ғәжәп матур шыуа.\nОлимпиадала Рәсәй командаһының спортсмендары башҡаларға ҡарағанда күберәк ҡатнаша.\nБыл һөйләмдәрҙән рәүештәрҙе табығыҙ.(етеҙерәк, ғәжәп матур, күберәк).Был рәүештәр ниндәй һүҙҙе асыҡлап килә? (ҡылымды). Улар эштең ниндәй кимәлдә үтәлеүен күрһәтә.\nЭйе уҡыусылар беҙ рәүештәрҙең дәрәжәләрен таптыҡ. Уның ниндәй дәрәжәләре бар инде? (сағыштырыу, артыҡлыҡ). Тағы ла ниндәй һүҙ төркөмө дәрәжәләрҙә үҙгәрә? (сифат). Сифаттың ниндәй дәрәжәләре бар? (төп,сағыштырыу, артыҡлыҡ, аҙһытыу)\nСлайд (рәүештәрҙең дәрәжәләр яһалыу юлдары )\nБергәләп уҡыу, ҡабатлау. Дәреслектән ғалимдарҙың һүҙҙәрен уҡыу.\nКарточкалар менән эш\nМин һеҙгә уҡыған һөйләмдәр менән килешәһегеҙме.\n-Рәүештәр исемдәр кеүек дәрәжәләрҙә үҙгәрәләр?\n-Рәүештәр 3 төрлө дәрәжә алалар?\n-Тиҙерәк- артыҡлыҡ дәрәжәһендәге рәүеш?\n- Иң юғары- артыҡлыҡ дәрәжәһендәге рәүеш?\n-Матурыраҡ- сағыштырыу дәрәжәһендәге рәүеш?\nСлайд (яуаптарҙы тикшереү)\nIV этап Нығытыу күнегеүҙәре\n174- се күнегеү- яҙма (сағыштырыу, артыҡлыҡ дәрәжәләрендә ҡуйыу).\n- Карточкалар менән эш. Төркөмдәргә бүлеп биреү.\n1. Сағыштырыу дәрәжәләрен беренсе бағанаға, артыҡлыҡ дәрәжәләрен икенсе бағанаға яҙ.(оҙағыраҡ торҙолар, бик йыраҡ киттеләр, бейегерәк һикерҙе, иртәрәк торҙо, ныҡ ярата, ифрат шәп шыуа)\n2. Сифат һәм рәүеш булған һөйләмдәрҙе айырып яҙ.(Бик матур сәскәләр үҫә. Альпенистар бик бейеккә менделәр. Бейек- бейек тауҙар күренә. Китаптағы һүрәттәр матур. Шәп-шәп атлап ҡайтып китте. Айыуҙай алпан- толпан атлап бара.)\n3. Сифаттар һәм рәүештәр менән һөйләмдәр төҙө.\nБик көслө Бик көслө\n4. Интерактив таҡтала эш\n-Текстан рәүештәрҙе һәм улар эйәреп килгән һүҙҙәрҙе табып, яҙып алығыҙ.\n-рәүештәрҙе генә ҡалдырығыҙ.\nV Өйгә эш Халыҡ ижады әҫәрҙәренән миҫалдар яҙып алырға.\nVIII. Йомғаҡлау һәм анализ. Рефлексия.\nСпорт һүҙенә акрошиғыр уйлайбыҙ.\nУҡытыусы. Уҡыусылар, беҙ бөгөн нимә тураһында һөйләштек?(беҙ рәүеш дәрәжәләре тигән теманы өйрәндек) Һеҙ ниндәй яңылыҡтар алдығыҙ? Нимәгә өйрәндегеҙ? Ниндәй сифаттар үҙегеҙҙә тәрбиәләргә тырышырһығыҙ?\nҺеҙгә ниндәй һорауҙарға яуап биреүе ҡыйынлыҡ тыуҙырҙы?\nВахитова Регина Рафисовна\nНомер материала: ДБ-210698\nКонспект урока "Ҡыш. Минең яратҡан миҙгелем"\nТест по башкирскому языку\nПрезентация "Экологические проблемы оврагов и рек Турши" 6 класс\nТест на тему "Present Perfect"\nКурсы и семинары 2011-2016\nГрамоты и благодарности 2011-2016\nРеферат - Әбиемнең сандык серләре.


Хәбәрҙәр: Күркәм холоҡ\nКеше тәбиғәте менән сағыу шәхестәргә һоҡланыусан һәм уларға эйәреүсән. Быуаттарҙан-быуатҡа халыҡтың дингә инанысы, Ислам ҡиммәттәре тәҡүә салих заттарҙың күркәм сифаттары арҡаһында һаҡланып килгән. Аллаһ Тәғәлә уларҙы ҡаҡшамаҫ иман ныҡлығы һәм иҫ киткес гүзәл әхлағы өсөн яратҡан, уларға ҡарата мөхәббәтте мөьминдәрҙең бик күп быуындары ҡәлбенә һалған.\nАллаһу Тәғәлә Ерҙә хәлифә итеп яралтҡан кеше, үҙенең бөйөк тәғәйенләнешенә лайыҡлы булһын өсөн, күркәм холоҡҡа, иң гүзәл сифаттарға эйә булырға тейеш, юғиһә нәфсеһе уны иң түбән кимәлгә төшөрөүе ихтимал. Фани донъяның аҙҙырғыс, ымһындырғыс өйөрмәләренә эләгеп, һәләкәткә тарымаҫ өсөн, мәңгелек тормош таңында уяныу хоҡуғын алыу өсөн, мөьмингә ғүмер буйы үҙ әхлағын камиллаштырыу өҫтөндә эшләү лазым. Был юлда уңышҡа ирешкән тәҡүә салих заттар үҙен дә, тирә-йүндәгеләрҙе лә ҡотҡара…\nКүркәм холоҡ бар донъяны һоҡландыра\nКешелек һәм бөтә ғаләм күркәм холоҡло, эске тойғолары һиҙгер булған тәҡүәле мәғрифәт эйәләренә һәр саҡ мохтаж. Бар ҡылынғандан алып, Ер ҙә, Күктәр ҙә һәм кешелек тә Аллаһу Тәғәләнең шундай һайлам заттарына һөйөү менән тартыла, уларҙың йәшәү рәүешенә һәм шәхесендә иреп юғалыуға ынтыла.\nӘҙәм тәбиғәте менән көслө шәхестәргә һоҡлана, уларға эйәрергә ынтыла. Оҡшарға тырышыу – кеше характерына хас булған төп сифаттарҙың береһе. Шул арҡала бала туған телен өйрәнә, аҙаҡ ата-әсәһенең, башҡа яҡындарының, үҙе йәшәгән йәмғиәттең йоғонтоһо арҡаһында шәхесе формалаша.\nӘҙәм үҙе оҡшарға тырышҡан шәхестәрҙең ыңғай һәм кире яҡтарын ала. Христиан ғаиләһендә тыуған бала мосолмандар араһында үҫһә, тәрбиәләнһә, ғәҙәттә мосолмандар әхлағын, тәртибен ала. Һәм киреһенсә, әгәр Ислам динен тотҡан ата-әсәнән тыуған бала христиандар ғаиләһендә үҫһә, христиан дини әһеле булып китеүе бик мөмкин.\nТимәк, тирә-яҡ мөхит йоғонтоһонда кеше шәхес булараҡ йә яҡшы яҡҡа, йә яман яҡҡа туҡтауһыҙ үҙгәрә.\nҺәр пәйғәмбәр – камил холоҡ үрнәге\nХәҡиҡәт юлын эҙләп табыу юлында һәр кемдең күркәм үрнәге булһын өсөн, Аллаһу Тәғәлә камил сифаттарға эйә булған пәйғәмбәрҙәрен ебәргән. Һуңғы Илаһи Китап – Изге Ҡөрьән пәйғәмбәрҙәрҙең һәм илселәрҙең һуңғыһы – Мөхәммәт Мостафа (салләллаһу ғәләйһи үә салләм) ҡәлбенә төшөрөлә. Киләһе аят шул турала һөйләй:\n«Ул (Ҡөрьән), һис ялғанһыҙ, Ғаләмдәрҙең хужаһы Раббынан индерелде. Уның менән бергә имен рух (Ябраил фәрештә) инде. (Аллаһтың ҡолдарын) киҫәтеүсе (өгөтсө) булһын тип, һинең күңелеңә Ҡөрьән индерелде. Ғәрәпсә асыҡ итеп индерелде.» (Шүғәрә (Шағирҙар), 192-195)\nКүркәм холоҡ – бәхет сығанағы\nИзге Ҡөрьән төшөрөлә башлағас, Аллаһ Илсеһе (салләллаһу ғәләйһи үә салләм) холҡо һәм ғәмәлдәре менән Илаһи Китаптың тере кәүҙәләнешенә әйләнә. Һуңғы Пәйғәмбәрҙең гүзәл холҡона һоҡланып, оло йөрәкле сәхәбәләр Ислам әхлағына эйә була.\nКешегә хас булған ябай ғына ижтимағы тәртип ҡағиҙәләрен дә белмәгән кешеләр, иманға килеп һәм Аллаһ Илсеһенең (салләллаһу ғәләйһи үә салләм) рухи тәрбиәһен алып, бығаса күрелмәгән юғары әхлаҡи үрҙәргә күтәрелә. Шул сәбәпле\n-Намыҫлы сәхәбәләр осорон «сәғәҙәт осоро» тип йөрөтәләр;\n- Ул осор кешеләре Аллаһты танып белгән тәҡүә салих заттарға әүерелә;\n- Ғаләмдә һәм кешелә йәшеренгән серҙәр хаҡында тәрән уйланыуҙар осоро ул;\n- Аллаһу Тәғәләне һәм Уның яратҡан Илсеһен танып белеү осоро;\n- Был осор кешеләре рухи мәғрифәткә эйә йәмғиәткә әүерелә.\nОло йөрәкле сәхәбәләр әхүәле рухиәләрен нәфсегә күндәмлектән әрсәләй һәм ҡәлебтәренә Тәүхид инанысын (Бер Аллаһҡа ышаныу) урынлаштыра. Һәр заман үә һәр ерҙә, йәндәрен фиҙа ҡылып, бөтә милектәрен түгеп, Илаһи ризалыҡҡа ирешеү юлдарын эҙләй. Ҡайһы берәүҙәр Ислам динен таратыу ниәте менән алыҫ-алыҫтарға – Ҡытай, Урта Азияға ҡәҙәр барып етә.\nХәҡиҡи иманды бөтә кешелеккә таратыу ынтылышы, йөрәктәрен солғап алған шәфҡәт, миһырбанлыҡ тойғоһо был юлдағы ауырлыҡтарҙы, яфаларҙы еңеләйтә. Сәхәбәләр Аллаһу Сүбхәнәһү үә Тәғәләгә хеҙмәттән айырыуса ләззәт таба. Аллаһ ризалығы өсөн Уның юлында үҙ-үҙҙәрен аямауҙары, фиҙакәрлектәре – Ислам тарихының иң күркәм биттәре.\nҠайһы саҡ сәхәбәләр, ышаныслы кешенән Аллаһ Илсеһенең (салләллаһу ғәләйһи үә сәлләм) сәхих хәҙисен яҙып алып, үҙ халҡына еткереү маҡсатында, айҙар буйы юлда була. Дини ғилем йыйыуға улар шул ҡәҙәр талапсан ҡарай, хәҙис алынырға тейешле кешенең атын буш торба менән саҡырып алдауын күргәс, уны әхлаҡи йәһәттән түбән һанап, хәҙисен алмай ҡайтып китәләр.\nТотанаҡлылыҡ сәхәбәләрҙең тәбиғи сифатына әйләнә, улар артығын көҫәмәй, мал-мөлкәт йыйыу әүәҫлеге, зиннәттә йәшәүгә ынтылыш уларға ят була.\nИслам дәүләтенең сиктәре Ирак һәм Фәләстингә барып етһә лә, мөьминдәрҙең матди талаптары элекке кимәлдә ҡала. Бихисап байлыҡтар ҡаҙнаға ағыла, әммә мосолмандар элеккесә ябай тормош көтә.\nЮғары намыҫлы сәхәбәләр шулай итеп сәғәҙәт осоро халҡына әйләнә. Үҙен Аллаһ диненә хеҙмәт итеүгә бағышлаған һәр әҙәмдең Аллаһ Илсеһе (салләллаһу ғәләйһи үә сәлләм) сәхәбәләренең күркәм сифаттарын үҙенә өлгө итеп алыуы зарур.\nЙөрәктәр биген асыусы асҡыс.\nБер заман Мусғаб бин Үмәйр, Әсғәт бин Зурарҙы (раҙыйаллаһу ғәнһүмә) эйәртеп, Бану Әбд әл-Әшхәл һәм Бану зәфәр ырыуҙары йәшәгән төбәккә килә. Ул саҡта Әбд әл-Әшхәл ырыуының башлыҡтары әле Ислам ҡабул итмәгән Сағд бин Муғаз һәм Үсәйд бин Ходайр була. Мусғаб бин Үмәйрҙең уларҙың йорттары янында Исламға саҡырыуын ишеткәс, Сағд Үсәйдкә шулай ти:\n– Нимә көтөп тораһың? Үҙ ихтыяры булмаған беҙҙең көсһөҙ халыҡты алдарға килгән анау икәүҙе ҡыуып ебәр!\nТегеһе Мусғаб бин Үмәйр һәм Әсғәт бин Зурар янына китә, уларҙы әшәке һүҙҙәр менән әрләп, алдарына һөңгөһө менән килеп баҫа:\n– Иҫән ҡалғығыҙ килһә, табанығыҙҙы ялтыратығыҙ!\nМусғаб (раҙыйаллаһу ғәнһү), йылмайып, уға былай тип тәҡдим итә:\n– Бәлки, яныбыҙға ултырырһың, һиңә әйтер һүҙебеҙ бар. Һине аҡыллы, зирәк кеше булараҡ беләбеҙ. Әгәр беҙ һөйләгәндәр һиңә оҡшаһа – һин уны ҡабул итерһең, әгәр оҡшамаһа – үҙ фекереңдә ҡалырһың.\nБер аҙ уйланып торғас, Үсәйд былай ти:\n– Һин хаҡ һүҙ һөйләйһең.- Шунан һөңгөһөн ергә ҡаҙап, яндарына килеп ултыра һәм тыңлай башлай.\nМусғаб аңлатҡан Илаһи хәҡиҡәт йәменә күмелеп, ул Исламды ҡабул итә һәм тыныс күңел менән Сағд янына килә һәм әйтә:\n– Мин уларҙы тыңланым, әммә ғәйеп тағырлыҡ бер нәмә лә ишетмәнем.\nСағд, был хәлгә йәне көйөп, Мусғаб янына үҙе сыға һәм, асыулы күҙҙәрен йылтыратып, ҡылысын ҡынынан яртылаш һурып ала. Мусғаб (раҙыйаллаһу ғәнһү) уны ла алсаҡ йөҙ менән ҡаршылай һәм борсолмауын һорай. Аҙаҡ йомшаҡ һәм тыныс рәүештә гүзәл Илаһи хәҡиҡәттәр хаҡында һөйләй.\nСағд та, бынан алда Хаҡ Тәғәләбеҙ тураһындағы хәҡиҡәтте хайран ҡалып тыңлаған Үсәйд һымаҡ, Ислам ҡабул итә.\nБыл Аллаһ Илсеһе (салләллаһу ғәләйһи үә сәлләм) тәрбиәһен алған, кешелек морале кодексына алтын һүҙҙәр менән «Һине һәләк итергә килгән һинең аша ҡабат терелһен!» һүҙҙәрен яҙған оло йөрәкле сәхәбәләрҙең камил әхлағына бер генә миҫал.\nШәфҡәтле булыуы, ғәфү итә белеүе менән өҫтөн\nАллаһ Илсеһе (салләллаһу ғәләйһи үә сәлләм) үлем язаһына лайыҡлы бик күп енәйәтселәрҙе ғәфү итә. Хатта ағаһы Хәмзәне (раҙыйаллаһу ғәнһү) үлтергән Вәхшиҙе лә ярлыҡай. Күңелен биләп алған оло мәрхәмәт һәм шәфҡәт асыуға урын ҡалдырмай. Уның саф шишмә һыуылай рухиәте менән осрашып, бик күп аҙашҡан бәндәләр күңелендәге дошманлыҡ, уҫаллыҡ ялҡындары һүнеп, улар урынында хуш еҫле гөлбаҡсалар пәйҙә була.\n«Тешеңде күрһәтмәһәң – боғаҙлайҙар» принцибы буйынса йәшәгән кешеләр урынына алыш ваҡытындағы һуңғы һулышында иптәше хаҡына аҡтыҡ тамсы һыуҙан баш тартҡан эскерһеҙ, фиҙакәр мөьминдәр быуыны барлыҡҡа килә.\nУның өҫтөнлөгөн дошмандары ла таный\nКешелекте бығаса күрелмәгән рухи үрҙәргә күтәргән Аллаһ Илсеһе (салләллаһу ғәләйһи үә сәлләм) Ҡиәмәткә ҡәҙәр Раббыбыҙға табан атлаған тәҡүә салих заттар авангардында барасаҡ.\nXX быуат уртаһында Голландияның Лахей ҡалаһында үткән христиан динен тотҡан ғалимдарҙың һәм аҡыл эйәләренең ҡоролтайында кешелек тарихында юғары урын биләгән йөҙ шәхес билдәләнә. Пәйғәмбәребеҙ Мөхәммәт Мостафаның (салләллаһу ғәләйһи үә сәлләм) иң гүзәл әхлаҡҡа, моралгә эйә кеше булыуын асыҡлайҙар.\nЮҡҡа ғынамы ни сәхәбәләр Хаҡ Тәғәләбеҙ тарафынан кешелеккә иң күркәм үрнәк (усватун-хәсәнә), иң гүзәл әхлаҡ эйәһе булған Аллаһ Илсеһе (салләллаһу ғәләйһи үә сәлләм) янында, ҡәлбтәре менән иман һоҡланыуын тойоп, Исламды ҡабул итә. Ҡан дошмандары ла уны «алдаҡсы» йәки «йәберләүсе» тип атай алмай, ни ҡәҙәр генә бысраҡ яғырға тырышмаһындар, ғәйеп итерлек нимә таба алмайҙар.\nКүркәм холоҡлоға бысраҡ яғыу мөмкин түгел\n628 йылда Византия императоры Гераклиус, фарсыларҙы еңеп ҡайтып килгәндә, изге Иерусалим ҡалаһында туҡтай. Шул ваҡыт уға Аллаһ Илсеһенең (салләллаһу ғәләйһи үә сәлләм) Ислам ҡабул итергә саҡырып яҙған хатын тапшыралар.\nБындай «әҙәпһеҙлек» уның асыуын ҡабарта. Әммә ҡыҙыҡһыныу императорҙың асыуын баҫа, һәм ул, яңы дингә саҡырыусы тураһында күберәк белер өсөн, Аллаһ Илсеһенең (салләллаһу ғәләйһи үә сәлләм) берәй ватандашын саҡырырға ҡуша.\nҺижрәттең алтынысы йылы бара, мосолмандар ҡөрәйштәр (Мәккә мөшриктәре) менән ваҡытлы килешеү төҙөй. Был ваҡытта Аллаһ Илсеһенең (салләллаһу ғәләйһи үә сәлләм) иң яман дошманы Әбү Суфьян Мәккә сауҙагәрҙәре етәксеһе рәүешендә Сүриәлә була. Гераклиус кешеләре уларҙы таба һәм хакимына алып килә.\nАҡһөйәктәре менән уратып алынған хаким ғәрәптәрҙе ҡаршы ала һәм тылмасты саҡырырға бойора. Тылмас императорҙың һорауҙарын тәржемә итә башлай:\n– Үҙен пәйғәмбәр тигән кешегә кем сығышы буйынса яҡыныраҡ?\nӘбү Суфьян яуап бирә:\n– Мин яҡыныраҡ!\nБыға ҡаршы Гераклиус былай тип бойора:\n– Уның үҙен дә, юлдаштарын да миңә яҡыныраҡ килтерегеҙ! Мин һөйләшкәндә, улар ҙа эргәлә булһын! Шунан тылмасҡа ҡарап дауам итә:\n– Әйт, мин теге әҙәм тураһында уға һорауҙар бирәсәкмен уға. Әгәр ул ялған һөйләй башлаһа, «Ул алдай!»-тип әйтһендәр.\nӘбү Суфьян, аҙаҡ үҙе әйтеүенсә, дуҫтарының фаш итеүенән ҡурҡмаһа, Мөхәммәтте (салләллаһу ғәләйһи үә сәлләм) мотлаҡ яманлар ине.\nИмператор һорауҙар бирә башлай:\n– Үҙен пәйғәмбәр тип раҫлаған кешенең сығышы ниндәй?\n– Ул затлы нәҫелдән.\n– Һеҙҙең арала шундай мөрәжәғәттәр менән сығыш яһаусылар булдымы?\n– Юҡ, ундай кешеләр булманы.\n– Нәҫлендә хакимдар булдымы?\n– Юҡ, булманы.\n– Уның артынан юғары ҡатлам кешеләре барамы, әллә түбән ҡатламдармы?\n– Түбән ҡатламдар.\n– Уға эйәреүселәр артамы, әллә кәмейме?\n– Туҡтауһыҙ арта.\n– Уға эйәргәндәр араһында, тәүҙә динде ҡабул итеп, аҙаҡ тәүбәләренә килеп китеүселәр булдымы?\n– Бығаса уның ялған һөйләгәне булдымы?\n– Биргән вәғәҙәһен боҙғаны булдымы?\n– Юҡ, ундай хәл булманы. Ул бер ҡасан да антын боҙмай. Әммә әлеге мәлдә беҙ уның менән солох төҙөнөк, был юлы үҙен нисек тотор инде, белмәйбеҙ. (Әбү Суфьян был турала шулай ти: «Мин шунан да нығыраҡ бысраҡ яға алманым.»)\n– Һеҙ уға ҡаршы һуғышҡанығыҙ булдымы?\n– Был һуғыштар нисек тамамланды?\n– Ҡайһы саҡ ул еңде, ҡайһы саҡ беҙ.\n– Яҡшы. Ә нимәгә саҡыра ул?\n– Ул шулай ти: «Бер Аллаһҡа ғына ғибәҙәт ҡылығыҙ һәм Уға тиңдәш ҡылмағыҙ! Ата-бабаларығыҙ ғибәҙәт ҡылған боттарҙан баш тартығыҙ!» һәм намаҙ ҡылырға, намыҫлы, ғәҙел һәм әҙәпле булырға, туғанлыҡты өҙмәҫкә өндәй.\nҺорашыуҙар бөткәс, Гераклиус тылмасҡа әйтә:\n– Әйт һин уға:\nМин ул кешенең сығышы тураһында һораным, һин уның затлы нәҫелдән булыуын әйттең. Тап шулай – пәйғәмбәрҙәр затлы нәҫелдән.\n«Мин – пәйғәмбәр», тип раҫлаусылар арағыҙҙа булдымы?»- тип һораным, һин «юҡ» тинең. Әгәр ундайҙар булһа, ул шуға эйәрә, тип уйлар инем.\nУның ата-бабаһы араһында хакимдар булыуы хаҡында һораным. Һин «юҡ» тинең. Әгәр ундай кеше булһа, хакимлыҡты кире ҡайтарырға тырыша, тиер инем.\n«Пәйғәмбәрлегенә ҡәҙәр ялған һөйләнеме?»- тип һораным, һин «юҡ» тинең. Мин шуны яҡшы беләм: кешеләрҙе алдамаусы, Аллаһ хаҡында ла алдамаясаҡ!\n«Уға юғары ҡатламдар эйәрәме, әллә фәҡирҙәрме?»- тип һораным. Һин түбән ҡатламдар эйәреүе тураһында әйттең. Тап шундай кешеләр пәйғәмбәрҙәрҙе башлап яҡлап сыға.\nМин һинән уға эйәреүселәрҙең артыуы хаҡында һораным. Был һорауға ла ыңғай яуап алдым. Һәр бер хәҡиҡи диндең үҙенсәлеге шунда: саҡырыу таралып бөткәнгә ҡәҙәр, уға эйәреүселәр ҙә арта.\nМин тәүҙә динде ҡабул итеп, аҙаҡ уға арҡа биргәндәр хаҡында һораным. Һин ундайҙар «юҡ» тинең. Хәҡиҡи иман ҡәлбеңә тулһа, ул унда нығына.\n«Биргән вәғәҙәһен боҙған осраҡтар булдымы?»-тип һораным. Һин «юҡ» тинең. Бөтә пәйғәмбәрҙәр ҙә әйткән һүҙенә тоғро.\nМин уның нимәгә саҡырыуы хаҡында һораным. Һин бер Аллаһҡа ғына ғибәҙәт ҡылырға, Уға тиңдәш ҡылмаҫҡа һәм намаҙ уҡырға, намыҫлы, ғәҙел, әҙәпле булырға, туғанлыҡты өҙмәҫкә өндәүе хаҡында әйттең.\nӘгәр әйткәндәрең хаҡ икән, был кеше оҙаҡламай мин әле баҫып торған ерҙә лә хакимлыҡ итә башлаясаҡ. Был пәйғәмбәрҙең киләсәге хаҡында ишеткәйнем, тик ул һеҙҙең халыҡтан булыр тип һис уйламағайным. Уға барып етә алыуыма ышанһам, уны күрер өсөн бөтә ауырлыҡтар аша үтер инем. Әгәр янында булһам, мин уның аяҡ табандарын йыуыр инем.\nИманға килеү сәбәптәре\nАллаһ Илсеһенең (салләллаһу ғәләйһи үә сәлләм) Илаһи нур менән балҡыған фатихалы йөҙөн күргән бик күп кешеләр был камил шәхескә хас һоҡланғыс сифаттар йоғонтоһонда шунда уҡ Хаҡ Тәғәләбеҙҙҙең хәҡиҡи динен ҡабул иткәндәр.\nАбдуллаһ бин Сәләм, йәһүд ғалимы, Аллаһ Илсеһенең (салләллаһу ғәләйһи үә сәлләм) Мәҙинәгә килеүен көткәндә, уның тураһында күп һораша, ә инде үҙен күргәс, былай ти:\n– Бындай йөҙ алдай алмай!\nӘбү Рамстың улы әйтә:\n– Миңә изге күңелле Пәйғәмбәребеҙҙе (салләллаһу ғәләйһи үә сәлләм) күрһәттеләр. Мин, унан ағылған илаһи нурҙы күргәс, әйттем: «Был күркәм кеше – Аллаһтың Пәйғәмбәре һәм Уның Хәҡиҡи Илсеһе.»\nТышҡы ҡиәфәтенең һоҡланғыс күркәмлеге, һиҙгер күңеле, рухи мәғрифәт тулы әхлаҡи юғарылығы, Уның Аллаһ Илсеһе булыуына дәлил булып, күҙгә бәрелеп тора һәм башҡа дәлилдәр ҙа талап ителмәй.\nКешелектең юл күрһәтеүсе йондоҙо\nМәүләнә Румиҙың шундай күркәм һүҙҙәре бар: «Тәнемдә йәнем бар икән, мин – Изге Ҡөрьән ҡоло, мин – Мөхәммәт һуҡмағындағы туҙан… Минең турала башҡа һүҙ һөйләһәләр, уларҙың буш хәбәренә ышанмағыҙ...»\nДонъя тарихында кешелектең Хәҡиҡәт юлында юл күрһәтеүсе булған Мөхәммәт Мостафаның (салләллаһу ғәләйһи үә сәлләм) тормошо һымаҡ шул ҡәҙәр тулы, шул ҡәҙәр ентекле өйрәнелгән бер генә кеше лә юҡ.\nИлаһи тәрбиә алған күркәм холоҡ эйәһе\nАллаһ Илсеһенең (салләллаһу ғәләйһи үә сәлләм) тормошо Ҡиәмәткә ҡәҙәр бөтә киләсәк быуындар өсөн иң яҡшы үрнәк булып торасаҡ. Хаҡ Тәғәләбеҙ былай тип белдерҙе:\n«Һин, әлбиттә, юғары-саф әхлаҡҡа эйә кеше» (Ҡәләм (Нун), 4)\nИлсеһен (салләллаһу ғәләйһи үә сәлләм) яралтҡан, тәрбиәләгән, күркәм әхлаҡ биргән Раббыбыҙ бөтә кешелекте тап Мөхәммәт Мостафа (салләллаһу ғәләйһи үә сәлләм) һәммәбеҙгә үрнәк һәм остаз булыуы тураһында хәбәр итә:\n«Хаҡтыр, Әхирәт көнөндә Аллаһ менән ҡауышыуға ышанғандар өсөн һәм Аллаһты күп зекер иткәндәр өсөн Пәйғәмбәрҙә үрнәк сифаттар бар.» (Әхзәб (Төркөмдәр), 21)\nУл шул ҡәҙәр һоҡланғыс үрнәк, Уға оҡшарға тырышып, өлгө итеп алғандар үҙҙәре лә башҡаларға үрнәк була башлай.\nҒәҙәттә кешеләр намыҫлы, юғары әхлаҡлы һәм маҡсатлы кешеләргә тартыла, улар һымаҡ булырға ынтыла. Ислам тарихында быға миҫалдар күп.\nНасар холоҡлоларҙың насар йоғонтоһо\nҒаббасидтар нәҫеле идара иткән осорҙа баш ҡалаға – Багдадҡа – ғәләмәт ҙур дәүләттең төрлө мөйөштәренән байлыҡ ағыла.\nЗиннәткә күмелеп йәшәүселәр, айырыуса хакимдарға яҡын торған юғары ҡатлам араһында, артҡандан-арта. Баш вәзир Хәсән бин Сәхл һәм Мәғмүн Хәлифә ҡыҙының ун туғыҙ көнгә һуҙылған хәтәр бай туйы ише оят килтерерлек ваҡиғалар күбәйә. Хакимдар ҡаҙна аҡсаларын күңел асыуға, уйын-көлкө ойоштороуға тотона. Дәүләт ҡаҙнаһының байлығы хакимлыҡ итеүселәрҙең аҡылын юя, фани донъя байлығы ҡолдарына әүерелдерә.\nКешелек тарихынан күреүебеҙсә, насар холоҡло, көсһөҙ кешеләрҙең йәмғиәткә йоғонтоһо арҡаһында, әхлаҡи тәртиптәр емерелә. Халыҡ күңелендә бындайҙар бер яҡты иҫтәлек тә, бер яҡты эҙ ҙә ҡалдырмай.\nСаф, көслө рухиәтлеләрҙең йоғонтоһо\nӘммә шул осорҙа Багдадта Абдуллаһ бин Мөбәрәк, Суфьян Сәүри, Фудайл бин Ийад, Джүнәйд Багдади, Маруф Ҡархи, Бишр Хафи кеүек халыҡты иманға саҡырған, йәндәрҙе Ҡөрьән хәҡиҡәте һәм Аллаһ Илсеһе (салләллаһу ғәләйһи үә сәлләм) Сөннәһе менән яҡтыртҡан Аллаһтың тәҡүәле заһиттары ла йәшәй.\nКәйеф-сафа, зиннәтле тормоштан ләззәт тапҡандарҙан айырмалы рәүештә был тәҡүә салих заттар Аллаһу Сүбхәнәһү үә Тәғәлә диненә хеҙмәт итеүҙән йәм таба, үҙҙәренең күркәм холҡо, изге ғәмәлдәре һәм рухи сафлығы менән айырылып тора. Фани донъяның бер ниндәй байлыҡтары, өҫтөнлөктәре уларҙы һайлаған изге юлынан тайпылдыра алмай.\nЕр байлыҡтарын көҫәүселәр океаны өйрөлмәгенә эләккәндәр өсөн улар ҡотолоу, именлек бүләк иткән утрауға әйләнә. Хакимдар һәм улар тирәһендәге юғары ҡатламдар кешеләрҙең тәндәренә баш булһа, Аллаһтың тәҡүәле ҡолдары иманлылар йәне төйәк тапҡан рухиәт һарайҙары тәхеттәрендә ултыра.\nУларҙың фани донъя рәхәтлектәренән йөҙ сөйөрөүе, дин юлындағы ихласлығы мосолмандарҙы ғына түгел, башҡа дин әһелдәрен дә үҙенә йәлеп тә.\nХарун Рәшит, Ғаббасидтар династияһының бер хәлифәһе, Ракка ҡалаһында байлыҡҡа, зиннәткә күмелеп йәшәй. Бер заман ҡалала тәҡүәле Абдуллаһ бин Мөбәрәк килеүе хаҡында хәбәр тарала. Ҙур ҡунаҡты ҡаршы алыр өсөн, бөтә халыҡ ҡала ҡапҡалары янына уҡтала. Бушап ҡалған ҡалала хәлифә тең бер үҙе тиерлек тороп ҡала.\nХарун Рәшиттең бер ялсы ҡатыны, балкондан ҡайҙалыр ашыҡҡан халыҡты күреп, былай тип һорай: «Нимә булды? Был ни хәл?»\n«Хөрәсәндән ғалим килгән – Абдуллаһ бин Мөбәрәк. Беҙ уны ҡаршылайбыҙ,»-тип яуап бирә кешеләр.\nЯлсы ҡатын, хайран ҡалып, былай ти:\n«Был – хәҡиҡи хакимлыҡ, Харун Хәлифә хакимлығы түгел! Һаҡсылар ҡыуаламаһа, халыҡ Харунды күрергә ашығып йыйылмай.\nًّداُ وُنٰمْحَّ الرُمُهَ لُلَعْجَيَ سِاتَحِالَّوا الصُلِمَعَوا وُنَمٰ اَين۪ذَّ الَّنِا\n«Иман килтереп, изгелектәр ҡылғандарҙың күңелендә мәрхәмәтле Аллаһ (бер-береһен) яратыу хисе уятасаҡ.» (Мәрйәм, 96)\nЭй, Аллаһ! Икһеҙ-сикһеҙ Илаһи мөхәббәт офоҡтарына яратҡан Илсең (салләллаһу ғәләйһи үә сәлләм) юлы буйлап тайпылмай атлауға лайыҡлы тәҡүәләрҙән ҡыл беҙҙе!


"МедВеДь" "Кинг - Конгтан" арттырырмы\nНаркотиктар менән сауҙа итеү темаһына арналған ҡыҙыҡлы йөкмәткеле был фильм - республика кинематографияһы тарихында милиция тураһындағы тәүге сериал һәм ул ысынлап та\nБеренсенән, сөнки унда билдәле Рәсәй актеры Алексей Булдаков ҡатнаша. Икенсенән, Өфө актеры Нәғим Нурғәлин үҙен яңы амплуала күрһәтте, театралдар уны күберәк комедия геройы\nбулараҡ белә ине. Бында ул төп ролде - милиционер Айыуханов\nролен башҡара. Өсөнсөнән, Александр Федеряевтың талантлы уйынына мотлаҡ иғтибар итергә кәрәк. Фильмда ул - Алексей Селиверстов, накробарон. Бында Айыуханов изгелек һәм ғәҙеллек өсөн көрәшеүсе икән, Селиверстов - яуызлыҡ кәүҙәләнеше. Ул икенсе каналда барған "Мастер һәм Маргаритала" Воландты ла башҡара алыр ине, моғайын. Булат Йосоповтың "Оҙан - оҙаҡ бала саҡ" фильмында тәү башлап киноға төшкән Илмир Иҙрисов та үҙ ролен һәйбәт башҡарҙы,\nбында ул - Айыухановтың наркотиктарға "ултырған" улы Марат.\nФильмдың бағыусылар аҡсаһына һәм "ВистаВижн" кинокомпанияһының үҙ средствоһына төшөрөлөүе мөһим. Киноның продюсеры Руслан Юлтаев әйтеүенсә, башҡорт\nмилицияһы хаҡында фильм төшөрөүгә дәүләттең бер тине лә тотонолмаған. Шуға күрә кинозалда тамашасыларҙы күберәк\nйыйыу теләге лә аңлашыла.\nФильмдың презентацияһы "Родина" кинотеатрында үтте. Тамашасылар араһында фильм авторҙары ла бар ине. Сюжет баштан уҡ үҙенә йәлеп итә, таҫма режиссерҙың ярайһы уҡ ябай һәм уйланған алымдары, ҡыҙыҡлы актерҙар ҡатнашыуы менән\nҡыуандыра. БР Милли йәштәр театры актеры Игорь Панов "МедВеДь" фильмында Айыухановтың ярҙамсыһын уйнай.\nӨфөнөң таныш урамдары, Айыухановтың көлкөлө репликалары һ әм йәмәғәт эшмәкәрҙәре менән көтөлмәгән осрашыуҙар фильмды йәнләндерә. Мәҫәлән, унда БР Дәүләт Йыйылышы депутаты, БР Ҡатын - ҡыҙҙары Союзы Рәшиҙә Солтанова балалар йорто директоры ролен башҡара.\nЗакир Исмәғил улы Айыуханов - идеаль милиционер. Тик уның артыҡ әхлаҡсылығы менән сценарий авторы арттырып ебәргән, минеңсә. Мәҫәлән, ҡулдары бығаулы Айыуханов бармендан\nмәрхәмәт көтә. Үлем алдында торған ҡорбан дошманынан пистолетты ҡайтарыуын һорай: "... Бирмәһәң, бер ҡасан да яҡш ы кеше булмаясаҡһың!" Бармен һинд киноларындағы кеүек,\nАйыухановҡа буйһона, һуңғыһының гипноз һәләте бар, күрәһең.\nТамашасылар әйтеүенсә, ике сәғәттән ашыу барған фильм мөнәсәбәттәр асыҡлау, өгөт - нәсихәткә тулы һәм уны аҙағына тиклем ҡарап бөтөүе ауырыраҡ. Ҡайһы бер урындары, мәҫәлән,\nначальник бүлмәһендәге карта буйлап "сәйәхәт ҡылыу" ҙа фильмдың һуҙылыуына булышлыҡ итә.\nДөйөм алғанда, был фильмды көнбайыш блокбастеры һәм\nяҡшы һинд фильмының ҡушылмаһы тип әйтергә була. Әйткәндәй, бында ни өсөндөр мөхәббәт тураһында онотҡандар. Һуңыраҡ хәтерләрҙәр, күрәһең, "МеДвеДь - 2" планлаштырылыуы тураһында ла оноторға ярамай.\nӘлегә эш мөмкин тиклем күберәк тамашасы йыйыуға ҡайтып ҡала. Касса йыйымдары буйынса "МеДвеДь" "Кинг - Конгты"\nуҙҙырырмы, быныһы инде һеҙҙән тора, ҡәҙерле тамашасылар.


Архангел ауылы үҙенең 260 йыллығында универсаль спорт майҙансыҡлы булды // Спорт | новости башинформ.рф\nАрхангел ауылы үҙенең 260 йыллығында универсаль спорт майҙансыҡлы булды\n10:44, 21 октября 2013 Спорт\nАрхангел ауылы халҡы үҙенең 260 йыллыҡ юбилейы уңайынан ҙур бүләк алды – хоккей майҙансығы менән күп функциялы спорт майҙансығы файҙаланыуға тапшырылды. Заманса спорт майҙансығының асылыуы менән ауыл халҡын Башҡортостан Президенты Рөстәм Хәмитов ҡотланы.\n— Беренсенән, һеҙҙе ауылығыҙҙың юбилейы менән ҡотлайым, ә икенсенән, бындай иҫ киткес ҡоролманы төҙөүселәргә рәхмәтемде белдерәм. Ул кешеләргә бик кәрәкле, — тип билдәләне Президент. — Бында ысынлап та төрлө спорт төрҙәре менән шөғөлләнергә була. Комплексты нисек ҡулланаһығыҙ – уныһы һеҙҙең ҡарамаҡта. Шуныһы мөһим, был объектты төҙөүгә һеҙ үҙегеҙ аҡса таптығыҙ. Архангел районы командалары һәр саҡ юғары урындар яулауын теләйем.\nРайон үҙәгенә ингән саҡта урынлашҡан майҙансыҡты 2013 йылдың майында төҙөй башлағайнылар. Район предриятиелары һәм урындағы социаль ярҙам фондынан (ул биш миллион һумдан күберәк) финансланды.\nАуыл халҡы майҙансыҡтың бер ҡасан да буш тормаясағына ышана, сөнки эргәлә 145-се профессиональ училище урынлашҡан.\nВолейбол, баскетбол, мини-футбол, йәйен эстафеталар, еңел атлетика буйынса ярыштар үткәрергә мөмкин, ә ҡышын – хоккей мачтары һәм саңғы ярыштары.\nТөҙөүселәр көйәрмәндәр өсөн урындар ҙа ҡараған. Улар өсөн 700 урынлыҡ трибуна төҙөлгән. Бынан тыш, йылы сисенеү, душ бүлмәләре бар, шулай уҡ прокатҡа саңғы һәм конькиҙар ҙа биреләсәк.\nТеги: бр президентының эш сәфәрҙәре,спорт майҙансығы